China ah rianttuan a kalmi Chin faphir nu 2 an tlau | THE CHIN EXPRESS\nChina ah rianttuan a kalmi Chin faphir nu 2 an tlau\nTamu peng, city market (10) sang ah a ummi Pu Abraham i fanu pahnih Mawizuali le Mawiberi (faphir) cu 2018 inkhan China ram ah rianttuan ah an kal. 2019 May thla ah ni 14 chung thong an tlak hnu ah an chungle nih an pehtlai kho ti hna lo.\n“Ka fale he kan i pehtlaih khawh ti lonak hi kum 1 a tling deng cang. Myanmar cozah sinah bawmh kan hal i 2020 April thla hrawng ahkhan China ram in ttuanvo ngeitu nih Myanmar ram lei ah an kuat cang hna ti thawng kan theih nain atu tiang ka fale cu kan pehtlai khawh hna lo caah ka lungrethei tuk,” tiah hringtu pa Pu Abraham nih a chim.\nFaphir unau Mawizuali le Mawiberi cu 2018 ahkhan phungning tein China ram ah rianttuan ah an kal.\n2019 May 25 ahkhan China ram, Jiangsu khua ah a ummi Zhangjiagang palek sakhan ah ni 14 chung thongthlak/hren an si lai tiin thawngpang an theih hnu in atu tiang an thawngpang theih a si ti lo.\n“Ka fale 2 cu 2018 ahkhan phungning tein China ram ah rianttuan ah an kal i an phak ka in thla 4 hrawng cu leng ah rian an ttuan.\n“A hnu ah ngakchia pawl ca an chim hna. 2019 May thla ah palek pawl fialnak in palek sakhan in phone a kan chawnh. Mah hnu cun kan pehtlai kho ti hna lo. Atu ahcun kum 1 tling deng cang,” tiah Pu Abraham nih a chim.\nPu Abraham nih a fale a pehtlaih khawh ti hna lo caah mah konghe aa pehtlaimi cozah lutlai sinah bawmh a hal hna i China lei in ttuanvo ngeitu nih unau hna cu 2020 April thla ah Myanmar lei ah an kuat hna.\nNain, atu tiang unau hna cu an nulepa sin an phanh rih lo pinah an umnak theih a si lo. – Chin World


Japan Siangpahrang Thar Jaruhito Siangpahrang Luchin An Chinh Cang. – Zion Tlang Media\nJapan Siangpahrang Thar Jaruhito Siangpahrang Luchin An Chinh Cang.\nOctober 23, 2019 admin World News\nJapan Siangpahrang Naruhito cu Tokyo ah Imperial Palace hmunah nizan ahkhan Siangpahrang luchin chinhnak can an hmang, Ram 100 in mi biapi taktak mi pawl nih an telpi hna. Naruhito hi a pa Akihito nih Pasan Siangpahrang a sinak a dinhtak hnu ah tukum may 1 ahkhan Japan Siangpahrang sinak hi khih a si. sihmahsehlaw SIangpahrang Luchih hi nizan ahkhan chinhter a si. mah can hmanpi tu minung 2000 hmai ah kum 59 minung Naruhito nih biakamnak a nei.\n“ka saduhthah cu mi vialte hi lawmte in um dih hna seh ka duh, vawleicung ah remnak le nuamnak um seh law ka duh fawn, Phung nih a chim bang in mizapi lungrual tein kan um awk a si” tiah puai chung mipi hmai ah Naruhito nih bia a chim. February 23, 1960 ah a chuakmi Naruhito hi Japan Siangpahrang 126nak a si. ralpi pahnih hnu a chuakmi lakah Japan Siangpahrang hmasabik a si A nupi Empress Masako sinah Fanupakhat kum 17 mi pricess Toshi an nei. Japan mipi nih siangpahrang chungkhar thar an ngei than cang.\nSiangpahrang thar lawmhnak dingah timhlamhnak cu ni 10 a liam cangmi Typhoon Hagibis ah chiatnak faktuk in a tlung caah minung 80 nunnak a liam ruangah can thawn a si. Thlichia ih thil a hrawhmi thieh fim le Harnak tongmi bawmhchanhnak tuah a si hnu Novembar thla ah Siangpahrang thar lawmhnak public parade cu tuah ding ah thial a si.Wayne Rooney nih Nizan Tihni ahkhan Major Leager Soccer club DC United caah a match hnudungbik caah a celh, Playoff ah Toronto FC cu 5-1 an I celhnak cu a dih, a duhnung in a candongnak a hmang kho lo. Hmaikum January thla ahcun Rooney hi Dergy County a peh cang hna lai, Championship club caah hin Player-coach a si lai. Kum 33 minung striker nihhin Washington ah thla 18 can a hman hnu ah an ram England ah a ker than cang lai tinak a si.\nPrevious Post:Israel PM Netanyahu A Mualpho, Cozah A ser Khawh Lo Caah Party Dang Nih An Ser Cang Lai.\nNext Post:NA MANGAH RUL NA HMUH A SI AHCUN MAH HI A CANG KHO


Biaknak le ramkong cawh ruang ah – Hakha Cherry\nKanaung Minta ကနောင်မင်းသား hi a tlangvalka deuh cun Mindat Chinram မင်းတပ်မြို့စား AD1900 hlan ah khua a rak pentu a si i a hnu ah Kanaung khua a pen than caah Kanaung Minta tin kawhauh a rak si.\nTayawati Min သာယာဝတီမင်း nih hin Pagan Min ပုဂံမင်း timi fapa upa bik a ngeih i nudang sin in Min Dung Min le Kanaung Minta မင်းတုန်းမင်း /ကနောင်မင်းသား tin fapa pathum a ngeih hna.\nTayawati Min သာယာဝတီမင်း hnu in a fapa upa bik Pagan Min ပုဂံမင်း siangpahrang ah a kai i rau lo te ah nukhat pakhat a si mi Min Dung Min le Kannaung Minta nih an thah i nawlngeihnak cu an chuh.\nMin Dung Min cu siangpahrang a kai i a hlan i Alaungpaya အလောင်းဘုရား nih bia a rak roh ta hna bang unau a changchang in nan uk hna lai timi kha a pom i a nau Kanaung Minta hi အိမ်ရှေ့မင်းသား a pek nain a fale cu a pe hna lo.\nAlaungpaya nih bia ro a ra vuih ta mi hna cu chanhnih thum tiang lawng a nguh i (ဆင်ဖြူရှင်) Sinphyusin chan in an zul ti lo i an fale an rak pek hna. Mah phung kha Mindung Min nih nunter a duhmi cu a si.\nMindung Min hi biaknak lei aa pe taktak mi a si i Kanaung Minta tu cu ram thanchonak kong le mizaapi thithruai lei a thiam taktak mi a si ve. Nikhat cu Mindung Min nih phungki rawl a pek ဆွမ်းကပ် lio ah Kanaung Minta nih ရေမြှုပ်ဗုံ ti chung phummi bom a hneksak i cu aw cu phungki pa nih a theih ve.\nCu tik ah Mindung Min sin ah Siangpahrang pa zei aw hen a si tin a hal tik ah Mindung Min nih cun ka naupa Kanaung Minta nih tiphum bom a hneksak ko hen cu tin a leh. Phungkipa nih cun aa thawh i tichung saram (ti ngacel) hna tampi an thi lai si hi mu a ti i Mindung Min rawl pekmi zong cu ei loin a kir colh ti si. Cu caah Mindung Min cu biaknak aa pe tuk mi si kaw Kanaung Minta cu a rak thlauh i tiphum bom tuah le hneksak ti lo ding in nawl a chuak.\nCu tiphun bom a rak hneksak mi zong cu miraang pawl tilam in an rak kai lai ti kha a theih cia caah a rak si.Kanaung Minta ကနောင်မင်းသား cu Mindung Min fale a si mi Minkwin Minkhungtai မင်းကွန်းမင်းသားနှင့် မင်းခုံတိုင်မင်းသား nih an thah i tar hlan ah a liam.\nမင်းကွန်းမင်းသား Minkwin Minta cu Kanaung Minta a thih hnu thlanglei kawlram ah a zaam i miraang nih an tleih hnu ah Kapali tikulh (ကပ္ပလီကျွန်း) in a dangdang ah an thial i a donghnak ah Baranati (ဗာရာဏ္သီ) timi Sri Lanka ah a phan. Thonginn in a zaam i Saigon( Vietnam) ah 1921 hrawng ah a thi. Pa fit taktak le pathawng taktak a si.Kanaung Minta fapa a si mi Panthing Minta( ပန်းထိမ်မင်းသား) nih Mindung Min thah in phuba lak aa tim nain Mindung Min nih a tleih khawh i thah a tong.\nMindung Min a thi i Tipaw Min (သီပေါမင်း) a kai thlawmpal ah miraang nih kawlram chaklei cu an lak ve i Tipaw Min zong cu Culcuta ah an kuat. Tipaw Min a kai zong hi nawlngeihnak icuh in an rak ithah dih hna hnu ah a kai mi a si.\nSinpyu mahsin (ဆင်ဖြူမရှင်) le Kingvuan Mingyi Ukaung (ကင်းဝန်မင်းကြီးဦးကောင်း) ibawmh in siangpahrang thisa paoh an rak thah hna i a fanu (စုဖုရားလတ်) he aa duh mi Tipaw Min cu siangpahrang thutdan ah a thutter.\nKanaung Minta a nun lio hin miraang nih thlanglei kawlram cu an lak cang nain chaklei tu cu Kanaung Minta a um caah an rak nam ngam rih lo. Atu tiang Kawlram mizaapi nih cun Kanaung Minta kha thah rak tong hlah sehlaw miraang nih a kan uk kho bal lai lo tin an zumh i an thangthat peng rih.\nKanaung Minta a nun lio hin chaklei kawlram ah sehzung (စက်ရုံ) tampi a rak sak manh i miraang an kai hnu zong in pehzulh in an kalmerter mi zong a um len ve. Ramdang ah fimcawng tampi a rak tlah hna i amah hrimhrim zong ramdang kal in thanchodan a ngia mi a si.Ref -encyclopedia Kawlca a rel kho lo mi caah siaherh sawhsawh bia a si.Credit-Ceuhmun Sang\nChristmas Kan hman tikah. Dawtmi zumtu hawidawt hna:


Lai Hlasak Thiam Minthang Bil Sung, Zung Iang Le Hlawn Sung Nih NLD Hla An Sakmi A Chuak Zau Lai. – Chuncha News\nA Nuam Hih!; Hla phuah thiam min thang Samuel Hrat Hmung, Phun Lian Cung le keimah ti in Kawi Phun Studio ah NLD hla kan khumh lio ah chikhatt kan vun i dang ta ko hih!\nLai hlasak thiam minthang hna Bil Sung, Zung Iang le Hlawn Sung nih an sakmi hla a chuak zau lai. Hngah hlang ngai in hngak ko uh! Catialtu: Jacob Thang\nDemocratic Party nih kum 8 chung ram an rak hruai cang i zei bantuk dirhmun kan rak phan. Vawleicung ah US power a tla, Russia le Tuluk power a kai. Sipuazi in siseh, ralkap hriamnam in siseh, politic in siseh vawleipi kan hip kho ti lo. Atu ning in kum 5 kan kal than rih ahcun a ruah hlan ah Russia le Tuluk nih US dirhmun an kan chuh cang lai.\nHussein Obama nih kum 8 chung ram a hruai rak chungah ramchung ramleng ah muslim ralhrang a let tampi in an karh. Minak le mirang karlak ah ihuatnak a karh. Zumtu le zum lotu karlak zongah i huatnak a rak karh.\nUS phunghram pi cu khrihfa phung he kalh lo in sermi ram a rak si. Asinain Kum 8 chungah Supreme Court ah Liberal biaceihtu an hung phan hna i, phunghram he ikalh in bia an chah caah zumtu le zum lotu karlak ah buainak tampi a hung chuak. Khrihfa zumtu hna zalonnak cu hrawh piak hram an rak thawk colh hna. Democratic party in president an chuah than ahcun Liberal biaceihtu an thim lai caah khrihfa mi hna kan zalonnak a let in an hrawh rih lai. Republican President kan thim rih ahcun Conservative biaceihtu nih a peh lai caah kan zalonnak zeimawzet a him lai. Cucaah tutan thimnak hi khrihfa kan zumhnak he a pehtlai mi a si caah a biapi khunnak a si rih. Oregan ramkulh ummi zumtu, Aaron le Melisa Klein cu an zumhning he a kalh caah ngeih khat hna [ nudawk pa dawk ] wedding cake an tuah piak duh hna lo ruangah biaceihtu nih an changreu dawr an khar piak hna pin ah $ 135000 dan an rak tat hna.\nOregan ramkulh thiamthiam i, biaceihbawi Vance Day cu zumtu a si bantuk in ngeih khat thit-umhnak a tuah piak duh hna lo ruangah biaceihbawi sinak in an rak tthilh. Washington State ummi, Florist Barronelle Stutzman cu Same sex wedding caah wedding thuam a tuah piak a rak duh hna lo ruangah a professional riantuan kho ti lo ding in dantat a rak tong.\nWashington Olympia sidawr ngeitu, Storman Family hna cu nau a hrawktu si cu an rak duh na loin hranhram in an rak zuater dingah district biaceihtu nih nawl a pek. Storman chungkhar hna nih US Supreme court ah biaceih than ding in an sawk rak nain Supreme court nih ceih lo dingah an rak hnol piak hna. Kentucky ramkulh, Rowan County cazi nu, Kim Davis zong a zumhnak ruangah ngeih khat hna wedding License a chuah piak duh hna lo ruangah biaceihbawi nih ni 5 chung thong a rak thlak.\nKhrihfa mi hna nih ka ngeihi freedom cu liberal judge pawl nih an kan rak kan hnon piak lawng si loin khrihfa mi hna zalonnak cu a rak bi chin lengmang. Cucaah tutan tim nak zong hi kan duhmi president si loin kan herhmi president thim nawlh kan hau.


Kawlram Mipi Caah Nunnak Pek In UN Palai Rian Tuantu U Kyaw Moe Tun Cu Thah Dingin Thihphaih A Ton Caah Thinphang In A Um – Thechinlandtoday\nKawlram Mipi Caah Nunnak Pek In UN Palai Rian Tuantu U Kyaw Moe Tun Cu Thah Dingin Thihphaih A Ton Caah Thinphang In A Um\nadmin August 5, 2021 Leave a Comment on Kawlram Mipi Caah Nunnak Pek In UN Palai Rian Tuantu U Kyaw Moe Tun Cu Thah Dingin Thihphaih A Ton Caah Thinphang In A Um\nU Kyaw Moe Tun a nunhimnak kong thihphaih a ton ca ah Rungvengtu chap.Myanmar-UN Palai U Kyaw Moe Tun cu a nunhimnak kong ah thihphaih a tong i American Cozah tuanvo ngeitu nih Rungvengtu (Security) an chappiak, tiah theih a si.“An ka thihphaih ca ah atu hi Pelek pawl nih ka him nakding an kan tawlrelpiak ko,” tiah U Kyaw Moe Tun nih Reuters News, August 4 ah a chim.\nJOSEP LE DAVID BANTUKIN CHINMI KAN THLUACHUAK LAI.2000 kumthar zanah, BAWIPA Biathli chimh ka si i, cu Biathli cu, ” Nan KHAMHTU a țum cang! nan KHAMHTU a țum cang! MESSIAH cu!” tiin.Ka fianmi cu, Khrihfabu lawr le Second Comming caah a rat a si lo, Chin miphun luatter dingah, BAWIPA kan PATHIAN nih khuakhannak țha a ngei ko ti hi a si. Israel mi hna Izipt sal kum 400 renglo an tan cang tikah, Moses sinah ka mi hna khamh awkah, Exo 3:8 “Ka rung țum cang,” a ti mi bantuk a si kha ka hngalh. Sihmanhselaw kan miphun cungah zeipipa luatnak a um hlei lo tikah ka hei philh diam ko cang!\nSihmanhselaw, a kum 12nak, 2012 kum, Sihhmuh khua-in Thantlang lei kan tlunpah lampi ah, THIANG THLARAU nih ka philh cangmi Biathli hrilhfiah cu a hun ka chimh nolh țhan! “Josep le David bantukin Thluachuah kan pek hna lai,” ti le an ca i BAWIPA khua khaan an hmuh ning kum caan hna zong a ka hngalhter hna!JOSEP LE DAVID THLUACHUAH AN HMUH NING Josep nih mang a manhin kum 13 ah cawisan a hung si i, Mang a manhin kum 20 hnuah a Mangmanh mi kha tlin a hun i thok!David cu Samuel nih chiti a toihah kum 17 a si ( Hihi Bible ah a um lo, a țuanbia tialnak ah a um). David Chiti an toihnak in kum 13 ah, David cu Juda phun siangpahrang a hung si! Chitithuh a si kum 20nak ah Israel siangpahrang a hung si.\nJosep le David ah kan hmuh mi cu BAWIPA PATHIAN nih an ca i a tinhpiakmi hna an sin i a phuannak in kum 13 le kum 20 hi biapi ngaimi cu an si.Biathli ka sin i chim a si hnu, Kum 13nak, 2013 kum ah kan miphun cungah zeibantuk remnak dah a hawng um kha! Mizeidah 13nak ah Josep le David bantukin luatnak a hmu hna kha! Blak lists tampi kan ram ah an hung kir kho hna kha!2020 i thimnak a um tikah a thimmi hna Party le minung ka zoh hna i zeipi aa hlei tuk ding ka hmuh lo tikah, ” BAWIPA nih a ka chimhmi cu zeitindah si ne lai?” tiah kaa hal in ka ruat ngai manh. Sihmanhselaw 2021 February kan hung phan i, BAWIPA khuakhan a tlin khawhnak hnga thil a hun i mersan thliahmah!\nA ngaingai ahcun Palewa peng kan ramri AA nih an kan det ahkhan BAWIPA khuakhan cu a rak i thok ko cang! Kha hnu khan, 2013 kum i luatnak a hmumi hna cu karh hram an hun i thok i kum 20 hnu 2021 ahcun, Khuaruahhar in BAWIPA nih a hote dah a umpi hna ti kha anmah hmanh Khuaruahhar tiangin an hung karh ko cu teh! DAVID CU A NGAN CHIN LENGMANG LAI.1 chan 11:9 “David cu, Ralkapbu BAWIPA kha a sinah a um caah, a ngan chin leng mang,” a ti bantuk hin, David bantukin Chin Miphun hruaitu, luattertu ding caah BAWIPA nih a timh hna i a thim cangmi hna kha an Țhawng chin leng mang ko lai. David, Joshua 10 khan na zumhnak rak i țhawnter law, rak i tlaih peng.Cun, 2 Samuel 3:1 “Saul inchungkhar le David innchungkhar karlakah khan i dohnak saupi a um. David cu a Țhawng chin lengmang i Sihmanhselaw Saul innchungkhar cu an der chin lengmang,” a ti bantuk in, BAWIPA nih a umpimi David innchungkhar lei ah maw na țan lai, BAWIPA nih a hlawt i a kaltaak cangmi Saul innchungkhar lei ahdah na țan awk a si lai?\nRAM LENG AH JOSEP, RAMCHUNG AH DAVID Chinmi cu ramleng le ramchungah tiin kan um hna! Josep cu ramleng ah Thluachuah pek a si i David cu ramchung ah Thluachuah pek a si ve. U le nau hna, Kan Miphun ca i BAWIPA kan PATHIAN i a kan timhpiak ning hi amakin, Khuaruahhar lei khi a si ko. Cucaah nihin ah aman kan pekmi le nunnak a kan halmi zong hi a hlei khun ve ko! Cucaah nan lungțhumin, BAWIPA JESUH KHRIH he rem i zuam cio ko u.JOSEP LE DAVID CU BAWIPA MI AN SIKhah! Miphun hawi hna, Josep le David cu BAWIPA a hngal i ațih bakmi, dawtnak le tlukruannak a duh bakmi PATHIAN Mi an si. Cucaah BAWIPA na hngalh i ațihtu na si a herh hrimhrim lai. Cu lo ahcun Thluachuah co loin na vaivuan sual ve ko hnga! Josep le David nih an ei hmuar i zu an ri ti zong kan thei lo i anmah chungkhar zawn lawng an i ruat fawn lo.\nATU KAN CAAN HI BAWIPA nih kan Miphun Thluachuah a kan pek ning ding zeimawzat ka hun langhter cang. Ka langhtermi hi cu a tlangpi lawng a si i zeitluk tiangin dah kan Miphun le pumpak nih luatnak kan hmuh lai i Thluachuah kan co lai ti cu kan mah Lungput ning zong in tampi a kal te lai.Atu kan caan hi inn le lo hmanh zuar riangmang in, ngeihmi dihlak hmanh pekin, docawi tiang hmanh zongin kan ram le Miphun caah pek a phu i, nunnak le thazaang dihlak chuah caan a si. Vawleicung Miphun vialte lakah kanmah Miphun tlukin atu lio caanah BAWIPA nih a ruahpiakmi, Miphun hi an um lai lo!Hi bantuk caan hna i na to ko, na țhut ko, na zoh ko ahcun, chiatserhmi na si caah a si ko lai. EMERGENCY CAAN LE PATHIAN SIN PEKMI CHAW LE CHEU HRA CHEUKHAT HNADavid le a mi hna cu Saul țih i an zaam tikah, an caah Emergency caan a hung si. Ei awk ngei lo in an paw a hung țam tikah, tlangbawi lawng nih ei khawhmi changreu kha an nunnak i khamhnak caah an rak ei. Cukong ahcun Cheuhra cheukhat le PATHIAN sin pekmi kongah a ngeitu BAWIPA JESUH nih sual a phaw hna lo i thiam a coh lehlam hna!\nJESUH nih cun, ” David le a hawile kha an rawl a țam tikah zeidah David nih a rak tuah; ti kha nan rel bal lo maw? PATHIAN inn chungah pei a lut i PATHIAN hunhmi changreu kha a lak i a ei i a hawi le zong a pek ve hna kha. Khati a tuahmi kha kan phung he aa ralchanhmi a si țung, Zeicahtiah cu changreu cu tlangbawi lawnglawng nih pei ei phung a si kha,” tiah a ti hna ( Luka 6:5 ).BAWI JESUH nih, “Cathiang nih, ‘ ka duhmi cu sa in tuahmi thawinak si loin, Zaangfahnak a si’ tiah a timi kha a sullam rak hngal u law cu, a sual lomi kha sual nan phaw hna hnga lo,” a ti ( Mt 12:7 ).BAWIPA PATHIAN nihcun, nihin kan Miphun hi Emergency caan ah kan um lio a si le kan si a fah le kan nunkhawchuah khawhnak ding caah chawva kan țaam tuk ti a kan hmuh ko.Cucaah PATHIAN kan pekmi chaw hna le cheuhra cheukhat hna hi Bank i kan i khon ko nak hin cun, David bantukin ralțha tein kan ei ngam ding a si ko. BAWIPA nih na palh a kan ti lo ding cu Matthai. 12:3 le Luka 6:5 ah kan hmuh ko cang. Sihmanhselaw Emergency caan lio le kan țaamfah tuk caan lawngah hmanh ding a si hnga.\nTHAZAANG PEKNAK Cucaah, Josep, David na ral hi țih hlah. Joshua dal 10 hi na caah hmelchunhnak a si lai. BAWIPA na sin ah a um kha hngal peng law, asinah thlacam tuah. Josep nih zeitin aa tangdor le a in khawh le a lungsau kha philh hlah. Nu a hrial zong philh hlah. David nih zeitin ral a tei kha philh hlah law nu i a tluk zong kha philh hlah.Hruaitu cemcem, Moses hmanh kanaan phan kho loin a um kha philh sual hna hlah usih law, BAWIPA kan sinah a um caah, Jordan kan tan lai i Nefilim mingan pipi kan tei hna lai i Jeriko kulh zong, BAWIPA Țhawnnak nih a kan chimh piak dih ko lai. Cun, BAWIPA timhpiakmi kan kanaan ram cu kan “KHAMHTU MESSIAH” thawngin kan co khawh lai.Chin ram le Chin Miphun hi Khuachia le Faro kut in luatter awkah, Kan KHAMHTU MESSIAH nih zeidah a tuah lio le a tuah rih lai? Zeidah aan rinh ve i an hal ve zong kha ruat ulaw hngalh thiam i tim tuah u.BAWIPA JESUH Vel nan cungah um ko seh.\nLamkaltu Tluang Lian ( Martar)\nCHINA RAMIH QUARANTINE CENTER IH LUT MYANMAR MI PAWL AUGST NI 1 EI DING AN DAWNG NAWN LO →\n← MIZORAM AH MYANMAR RALZAAM DORNAKHMUN SAKCHAP DING IN TIMHTUAH


US Ram Chung Um Mi Hna Caah Thawngpang Tha Taktak A Hung Thang Than — Chin Miphun Tlangau\nJuly 31, 2020 Salai Ephraim WORLD 0\nUS Cozah Bawmhnak le Unemployment Extra $600.US federal cozah nih rian ngei lomi hna cu kan hnu April thla thawk in zarh khat ah $ 600 lengmang a chapmi hna cu White house, Republican hruaitu hna le Democratic party hruaitu hna an lung a khah lo caah thaizing July 31 ah a dih kho men.\nDeparment of Labor nih tuchun ah report an pekning ahcun 1.45million nih unemployment benefit an sawk than tiah an thanh. Asinain kan hnu zarh chin nak cun tlawmpal an tlawm deuh ti a si. Republican party nih “The Heal Act” timi bill thar an chuahpi I,Federal cozah nih unemployment benefit a ngahmi, $600 a hlei in an chapmi kha $ 200 ah thumh dingin bialu bill an chuahpi.\nA voihnihnak second stimulus bawmhnak chek tu cu a hlanning in minung pakhat $1200 le dependent le ngakchia poah nih minung pakhat ah $500 cio hmuh ding in an chuahpi. Minung pakhat nih kum khat income $99000 nak tam lo, nuva a simi nih kum khat income 198000 nak tam lo nih an hmuh khawh lai ti a si.\nCongress palai pawl nih August 7 hlan ah biachahnak an tuah khawh ahcun August thla chungah zapi sin ah bawmhnak a phan kho lai. Ref: Salai Lairam Thang Fb Cahmai


Kenya Nu Pakhat Cu Afale Caah Rawl Chumh Ding An Ngeih Lo Caah Lumtum A Chumh Piak Hna - Khuaruah Har News\nKenya Nu Pakhat Cu Afale Caah Rawl Chumh Ding An Ngeih Lo Caah Lumtum A Chumh Piak Hna\nKenya ram ah nu pakhat cu Lockdown ruangah eiawk an ngei ti lo i a fale hna ngamnak caah tiin Lungtum achumh piak hna. Mah hi min cu, Penniah Bahati Kitsao tiah an auhmi a sii, Kenya khuapi MomBasa ah khuasa mi an si. Kan hnung kum ah khan avapa cu misual nih anrak thah piak i a fale minung 8 he khuasa in an um.\nMah hna chungkhar cu inn khan room hnih lawng an luah i, an umnak inn cu a chia taktak mi khi a si. Mah lawng hmanh silo in ti connection le electrict zawng a umlo nak a si. Covid-19 ruang ah an ram cu Lockdown an tuah caah eiawk ngei lo in an um caah ti awk thei lo in afale hna ngam nak ah tiin lungtum a chumh piak hna.\nNghakchia ttap thawng cu an innpa nu Prisca Momanyi nihcun zeiko dah an tawn tiah hlathlai ding in ava kal cu an rawlbel ah lungtum arak chumh len mi cu a va hmuh hi a si. Mah cu nu nihcun a rannak in mah hna nuva rual hna cun khua akhan piak cawlh hna tiah theih a si.\nKenya cozah nihcun World Bank tang in lockdown chung an ram mipi caah tiin phaisa tampi bomhnak an dong ko nain an ram mipi kutcung pakhat hmanh a phan lo. Mah ruang ahcun mah hna nu fa rual zawng eiawk ngei lo in an um nak a si. Mah kawng kau cu an innpa nu cu cozah sin ah a chim i Kenya Red Cross anrak lang cawlh.\nMah hna nufa rual cu cozah lei nih bomhnak pek an timh i amah nih bank a ngeih lo caah an innpa nu nih cun a bank ah a thunter hna i mah ti cun alak piak hna. Kenya ram khi ram sifak taktak an si hlei ah an khuatlang nungphung ningcang lo taktak in aitthi hruai mi miphun an si. Mah caah cun an ram chung mipi a tam u cu dinei kongkau ah harsa taktak in an um nak a si.\nKum 2006 lio ah khan UNICEF lei nihcun tipi kap ah a ummi Kenya miphun cheukhat Malindi, Mombasa, Kilifi le Diani hrawnghrang ah nu nghakchia 30% tluk hrawng nih hlawhhlang rian an ttuan tiah an theih hna. Hi bantuk dirhmun tiang an phanh nak a ruang cu an ram cozah nih World Bank phaisa bomhnak an hmuhmi vialte an rak ei dih tawn ruangah a si.\nKenya ram ah khin tulio zawtnak Covid-19 zawtnak a ngei mi minung 411 an um ve cang tiah theih a si. Mah caah cun sii le ai an ngeih tthatlo ruangah a rannak in Lockdown an kalpi cawlhnak a si. Mah caahcun caan raulo te chung ah hi dirhmun tiang an phanh hi asi. Nangmah le keimah zawng hi Lockdown chung ah hin kan innpa hna eiawk an ngei maw ngei lo tihmi lungfim aka chimtu ah cang hram ko seh.\n← Tleicia Hringtu A Nu Upat Peknak Caah Bung Hyan Cu Phungki Ah Luh Ai Tim\nPHONE BATTERY TUN LIO HMAN HI ZEITLUK DAH TIH ANUN →\nMin Yarzar Case he pehtlai In Tamwe palik zong luat dawh an si ti lo, aruang\n2006 kumah winner laksawng rak cotu cu tuni ahcun X factor Grand Finale ah Judge rian arak tuancangtu Leona Lewis\nMin Zar Yar Cu A Cai Cikcek Ko A Tuh Bantuk In A Zun Bak Ko (+Video)\nTazuksawng Phyu Phyu Htwe Hmanthlak A Ttang Cung Ah A Suaitu Pa Cu Phyu Phyu Htwe Nih Huawei Y6P Phone Le Phaisa Ting 2 A Pek\nTheih Lo Mi Minung Nih Ka Hunglei In Anka Zulh Peng Ruang Ah Ka Nun Hi A Him Ti Lo: Model Thin Thin\nBreaking News: Nungak Tlawngval Karlak Ah Fak Tak Tak In Nam Sawh Nak A Chuak


KIA Le Kawl Ralhrang Kahdohnak Fak Tak A Chuak Than June 2 Zaanlei Thil A Cang Mi – Buanchukcho\nKIA Le Kawl Ralhrang Kahdohnak Fak Tak A Chuak Than June 2 Zaanlei Thil A Cang Mi\nJune 2, 2021 admin RAMLENG THAWNG 0\nShweku Pengkulh Ah Rallokap Tilawng An Kah, Kaphnih Kar Kahdohnak Achuak,Kachin ramkulh, Shweku peng,Kyautgyi khuapawng ah nihin June 2 zaanlei suimilam 5 hrawng ah rallokap tilawng cu kah a tong tiah khuami hna nih an chim.\nKahta khua lei kaimi rallokap tilawng cu Shweku peng Tayakung le Kyautgyi khua kar ah kah a tong tiah khuami pakhat nih The 74 Media ah achim. “Tayakung le Kyautgyi kar ah hin ankah .Atu hi kaphnih kar kah nak achuak,an i kap cuahmah, meithal thawng le hriamngan thawng kan theih ko ” tiah a chim.\nKaphnih kar hliamtuar nak kong ah biafiang theih a si rihlo.Kachin ramkulh chungah rallokap phuhna nih tilei in ralhrang rallokap thazaang a chap caah rallokap hna phortu tilawng cu May 28 zong ah khan KIA nih a rak kahbal cang. Source: The Chin Post | The 74 Media (June 2,2021)\nthawngpang dang relchap : A Va Fiang Ve Na Darling Hi Na Cungah Zumh A rak Tlak Tilo i Midang Cung ah A Thinlung A Um cang Timi Theihkhawh Nak\nNungak tlangval karlak ah hlen a hmangmi cu nu an si ah pa an si ah hlen hamng an si ko . Pa pei ka si cu tiah nungak kip a kom mi pa zong mi hlenhmang pa ti a si thiamthiam ko .Nungak tlangval ai duh cuahmah mi pahnih karlak ah pa nih nudang cung ah thinlung a ngeih cang a si ah cun a tanglei kan langhter mi bantuk hin a um tiah mithiam pawl nih cun an chim .\n1.Na theihduh mi bia lawngte kha an chimh peng lai : Nupawl kong he pehtlai in a theih hnglh nak a kau cangmi le hmuhtonmi tampi a ngei cangmi pa cu zeitin dah nu hi kan hlen khawh ninglam asi lai timi zong fiang tein atheih cang ti a si . Na tlangval pa nih na theihduh mi bia le nangmah nai lomhnak a simi bia lawng an chimh peng a si ah cun a thli tein rak i ralring .\n2.A hmailei kong fiangfai tein na sin ah an chim lai lo : A hmailei kong zeihmanh an chimh lo i a riankong siseh ai timh mi thil pawl an chimh ruah ve lemlo a si ah cun a konglam fiang tein an theih ter duhlo ti nak a si . A sullam cu a nuamhnak men in an komhmi na si caah a si .\n3.A phone an zohter siang lai lo : Pa pakhat nih rak ka zum ko phundang ah rel hlah an ti bu in a phone a lock i an zohter duh lo a si ah cun an theihter duh lo mi a um ti a fian caah rak ka zum ko tiah kaa thong khat hmanh in ti seh law va zum ti hlah .\n4.Nangamh he pehtlai in a feeling an chim bal maw ? : Nai dawh tuk na fim tuk duh na nung tuk an ti tanw mi kha cu nangmah he pehtlai in a feeling a si lo . A duhmi zawn tete cazin chung i a chiahmi tu an chimh mi men a si . Nangmah an hmuh ning taktak le a caah zei bantuk tluk in dah sullam a ngeimi na si timi an chimh ruah lo a si ah cun na tlangval kong ah na mitkuh thawt awk a si ti lo .\n5.Na muidawh nak kong a chim peng lai : Na mui ai dawh nak kong a chim lengmang a si ah cun na muisam lawng kha nuamhnak caah a rak in duh tinak a si . A sullam cu nangmah he ai pehtlai mi thil siseh , na konglam siseh na thiam thil tiang in theih duh nak a rak ngeilo i can a rak pe bal lo tinak a si .\n6.A chungkhat he an theihter cang maw ? : Chungkhar he theihter hi zungzal in a hmunmi dawtnak a rak si tinak cu a si theng lem lo nain , pa pakhat nih cun a duh tak mi nu cu a chungkhar le a hawikom he theihter nak a tuah hrimhrim ti a si caah cu bantuk a um rih lo a si ah cun hnangam ngai in kha pa kut kha vai i tlaih ti hlah .\n7.Na chungkhar le na hawikom biapi ah a chia hna maw ? : Na chungkhar a hrial mi le na hawikom pawl he zong ngamhtlak ngai in a um duh lem lo a si ah cun nangmah nak in ai dawh tiah a hmuh mi minung sin ah an zuan tak te ding pa a si kha a ran nak in rak thei colh. Credit : Aunty May\nThlantlang Mino Nih Ralrin An Pek Mi Pi Sui Chin Par Nih Lehnak Mah Ti Hin A Van Tuah Ve Cang Hna, A Ngamh Bak


Vaurawng Zuunthil Vaan Ralvennak. Adam Lo In Mizaw Phurhnak Ca Ah Motaw An Cawk Mi Cu Lomh Lo Awk A Tha Loh – Chintanbo\nVaurawng Zuunthil Vaan Ralvennak. Adam Lo In Mizaw Phurhnak Ca Ah Motaw An Cawk Mi Cu Lomh Lo Awk A Tha Loh\nMay 18, 2022 admin CHINNEWS 0\nKan miphun zawnruahnak le dawtnak he raltuknak ah hliam a tuar mi hna nih rianrang te in sizung ttha an phak khawhnak ding caah ti in mipi nih nan kut nan raksamh mi $ achuak mi in mizaw phurhnak cu Vaurawng nih tlamtling te in Kan cawk cang, mah mi zaw phurhnak mawtaw hi Aizawl hrambunh CRCM Kan mizaw vialte a zohkhenh tu bu nih an zohkhenh lai, mipi chaw le va Petu vial te Bawipa nih a letza in thluachuahnak in pe chin ko hna seh:Crd: Vaurawng Zuunthil Vaan ralvennak.\nRambuai ruangah kahdohnak a chuah tik ah, kahdohnak, adam lo mi mizaw phuarhnak ca ah,Vaurawng Zuunthil Vaan ralvennak.Motaw an cawkpiak mi hna hi lomh a um hringhren ko.\nThawng dang, ASEAN American Submit ah I tel ding in NUG Ramdang Vuanci Daw. Zinmar Aung cu American Cozah nih Officially (Phung ning tein) an sawm. Ram pakhat aiawh asi mi Luban hna bangin Sentary le Security biatak tein an lak buin, American alut, RFA zung ah Security he a kal. Akal nak kip ah USA nih Security full in an lak. Ram pakhat hruaitu bangin an donh I paput langcuai a tawn mi NUG Vuanci lak ah a pakhat nak le avoikhat nak asi.\nRallokap aiawh tu todan cu a lawng in an chiah. Cozah Luban asi lomi, upa pakhat kha an sawm nain, SAC Ralhrang cozah nih kai hlah an ti. Dr. Sa Sa hi mah Bantukin an don ballo. CHIN mi hi an kan hmuhsuan dueh ko. NUG Ramdang Vuanci hi Sa Sa pek ding bak asiko. A ṭuan cia mi le a keneh zohchih in le hmailei NUG hlawhtlin nak cuanh chih in.\nNUG nih 2008 phunghrampi azulh bak lo ti le kum khua rih khiak nak aum lo ko ahcun, President or PM cu Dr. Sa Sa pek ding khi asi. Given asi ko. Atu an pek mi Vuanci khi cu NUG a thih ah athi ve lai. Cozah athlen ah a tlau ding mi rian asi. Ramdang Vuanci timi cu Cozah aathlen ah siseh, NUG a um lo zong ah Vawlei ahmun chung aum ding mi rian pipa asi. Federal Vuanci ti zong hi phuahcawp mi asi.\nCHIN mi kut in teinak hmuh an duh, paput lang cuaih an duh mi kawlte an si nak tehte asi. Dr. Sa Sa le Dr Lian Hmung Sakhong tuan cia mi viale cu D. Zinmar Aung nih khim tein a ei cang, a theihpar a zun cang kan ti ko lai.\nDr. Zinmar Aung cu Ramdang Vuanci, USA he adang tein an I tawn lai, USA hruaitu tampi he tawn awk ah timhnak angei. ASEAN hruaitu upa hna he adang tein tawnnak an ngeih lai. Paucan Dohthlennak caah teinak phawrh tu asi lai tiah ruahchan cio asi. President Joe Biden he an I ton khawh ahcun Finish a dih ti ko usih. NUG cu Cozah nasi ko tiah an kaa in legitimacy tuah cio asi ko nain, USA le Joe Biden Chimh loin, Ramdang le an hruaitu hna hi kei lai, keichia holh khi asi.\nA hmual afak lo. Pawpi le Chiandeih USA President aholh lawng ah Vawleipi nih zulh cio asi. Vawleipi nih American bia elh an ngam lo nak cu Nuclear in an kan kah lai timi le raltuk kan si lai timi si loin, Sipuazi an kan phih ahcun kan tleu lai, ram pi asifak lai ti hi an phang bik mi asi. Tuluk zong cu thotho. MAH te lawng nih zei an rel lo I asi, An hrut tuk palia caah asi ko hen cu.\nASEAN USA submit ah American nih, SAC an hlawh bak in ASEAN – AUSSIE submit ah, Nihin ah, Australia Cozah nih, SAC nih on the spot an hlawt colh ve. Paucan Dohthlennak ah American nih biatak tein an kan tel pi ahcun arau bak lai lo, TEINAK nih an kan hngak cang ti khawh asi.\nMah belte American nih Paucan Dohthlennak ah, Kawlram ah, siseh, tlungseh, tlinseh ti an duh mi hi Federal asilo. Democracy le Nuhrin covo tlinseh ti tu asi deuh. NUG nih Federal in an kal ding mi hi thazang apek lemlo, American nih. Cucaah Dr Sa Sa le Dr, Lian Hmung Sakhong sawm loin, thlah lo ding in, USA nih NUG kawlte minlar bik, CRPH dirhpitu, NUG Ramdang Vuanci an sawmnak hi asi.\nNUG nih Federal ram dirh awk ah zeitindah kan bawmh lai I mipi kan chanchuah lai timi ceihhmai loin, ASEAN ah Tuluk hipnak in I hlihphuah khawh ding tuin bia ruah ṭi asi. American nih ASEAN an tuah ding mi cu, Dollar 150 millions an pek hna. Innsak nak, Thianghlim mi Electric le MEI, Rili Humhimnak caah hman ding a pek mi hna asi. ASEAN biachahmi (5) cu an nung ter ṭhan, USA siseh, UN siseh, EU siseh, Nitlakram hna siseh, Humanitarian timi mi sifah bawmhchan nak cu ASEAN nih ṭuanvo alak lai, MAH te Rallokap cozah he an ṭuanti lai ti asi. MAH cu tax pek herh lo in Ngunsawm tampi ahmuhco ṭhan lai. NUG kut ah pek ding in Dr. Zinmar Aung nih a chimh hna men lai. A duh bal lailo. Mipi zong nih kan duh bal lai lo.\nNUG kut ah pek nan duh lo ahcun, NGOs kut ah pek uh ati hna men lai. Ramri lawnh in mi sifah le Ralzam mi hna bawmhnak nawl kan pek uh tiah a chimh hna lai tiah ka zumh nawn ve. American nih Hriamnam kan bawmh sehlaw, NUG Kuttang PDF lawng bawmh an si lai, CDF covo aum lailo. Humanitarian caah Ngunsawm relcawklo bawmh sisehlaw, CHINRAM covo aum lailo, CHIN Cozah aum rih lo caah, CHINRAM ah NUG cozah an dirh khawh rih lo caah. CNF le CDF cu an pek hna lai ka zumh bak lo.\nFederal kong cu mah tein I chimhrel le Dohthlen aherh cang. NUG, Dr. Zinmar Aung, Dr. Lian Hmung Sakhong, Dr. Sa Sa te nih chimhrel in, phunghram le policy tuahnak in an hlawhtlin khawh lai lo (an keneh le an tuahserh cia mi zoh ah zumh an si tilo), USA cozah he Federal kong an chimhrel fawn lai lo, ASEAN he cun LAMLAM, Cu caah mah tein chimhrel ding asi canglai. Nain Aiawh in ahohdah a chim lai timi ah abuai te lai. CNF / CNA/ CDF nih Chin aiawh in chimseh tiah a cohlan lomi CHIN Miphun Ṭenge le CDFs / PDF / LDF kan um.\nFederal ning in cun, NUG Chin cozah dirh awk asi lo. NUG Ralkap zong cu thotho. Mah tein Khuankhan Lairelnak kan ti caah kan mah tein CHIN cozah dirh awk asi ko. Chin Ralkap cu CJDC nih ṭuanvo lak sehlaw, NCA tu kha CJDC member tu ah I chiah koseh, apoi lailo dah ka ti. NUG nih Federal biafang lawng hmang loin, Democracy nan benh chih caah, Phaisa le Hriamnam pek ding bawmh ding hi cu nan rian asi. Given asi.\nNan duh lo le um cang koseh, CHIN MI an um ko, kan zeipoi in kan thinphang lemlo. CHIN cozah dirh awk ah CNF nak in CJDC nih ṭuanvo lak sehlaw, aadawh cah bik ko. ICNCC cu Kawlte lakfa asi caah a ṭha lai lo. CHIN Cozah kan hlawhtlin hnu ah Ramdang Vuanci le Humhimnak Vuanci kan I ngeih ve cang lai. Anmah nih USA, ASEAN, EU, UN, Nitlakram le Ramdang ah Federal kong, Mipi kong, Humanitarian kong, fimthiamnak kong, Ngandamnak kong, tbk vialte cu zalon tein kan chimhrel ve te lai cu, Dr. Zinmar Aung Bantukin.\nDr. Zinmar Aung le USA upa tawnnak cu Tlangcung mi le Federal caah cun, Sullam a ngeih lo khawh men. Kawlte caah cun Halleluijah AMEN bak asi ve. CHIN Cozah kan I ngeih ve te tik ahcun, NUG le Dr. Zinmar Aung nih chimhrel piak lo zong ah apoi nak pelte hmanh aum ti lai lo. Kanmah kong kha kan mah tein USA, EU, UN le international ah kan chimhrel ve can aphan te lai, Ara lio ve.Crd: Zingtincuai Cinzah.\nKahdohnak Fak Tuk In A Chuah Ca Ah Pasaltha Pakhat Nih Ramle Miphun Ca Ah Nunnak A Pek Than Poituk E\nHakha Um Mi Pakhat Nih Bomb Le Melthal A Puah Ning Kong A Chim Mi Cu


***Vakok.Lian***: Amalek Ral kan I Ralrin awk!\nI Pet. 5:8 “fim hringte in um u, ralringte in um u…..”\n1. 1. Amalek pawl hi Israel hna hnahnawh tuk an si lengmang. Pathian nih a tinh piak mi hna ram an kal lio ah kal thiam lo ding in hnahnawh tu an si (Exo. 17). Setan nih hin Pathian nih a kan tinhpiak mi duhdimnun ram kan kal nak ah hna a kan hnawh lengmang ve. Crusade, camping, pumhnak hna kal thiam lo ding in motor, bus, taxi, inn rian, hoi le he party ngeih, chung le he ph i ching, tbtk….a phunphun in hna a kan hnawh. Hi pawl hi tei khawhnak lam, hrial khawhnak lam a um zong ah kan phisin duh theng ti lo. Kan i ralrin ngaingai a hau mi si. (Sunday i rian a tuan mi caah cun phun dang si i, a dang in kan fian ter than te lai).\n2. 2. Pathian nih a kamh mi hna Canan ram an phanh hnu zong ah Amalek (Midian & nichuah lei mi hna zong) pawl nih hin Israel mi pawl cung ah hna an hnawh thiamthiam rih (Biaceihtu 6:3-6). Israel mi pawl an thil tuah mi poh ah hnahnawh ding an i zuam peng. An cin an thlak mi le an satil vial te zong ei awk ngeih lo tiang in an hrawh piak dih hna. Khrihfabu chung ah, kan i hoikomhnak ah , kan inn chungkhar cio ah, buaibainak phunphun, harnak phunphun in setan nih a tuah peng thiamthiam. Hi vawlei kan nun chung cu setan nih hna a kan hnawh peng ko lai. Buaibainak thil kan ton caan poh ah hihi cu Amalek ral a si cang ko lo maw tiah, Pathian sinah thlacam, ruahnak hal i, ralrin ten um peng kan herh hrimhrim ko.\n3. 3. Siangpahrang Saul nih aa palh nak cu, Pathian duh nak ka tuah pah lai i Amalek he i hoi komhnak ka tuah pah lai a ti mi hi a si. Pathian duhnak zong ka tuah pah ton ko lai i, ka duh poh in ka nung pah lai ti mi kha a ngah lo. Pathian nih a duh lo, Pathian cu zerngeih hmangmi asi (Deu. 4:24). Amah longlong thangtthat a duh mi Pathian a si.\nSetan hi Khrihfami cung ah hnahnawh ding in aa zuam peng ti hi philh hlah uh sih. Nifatin kan nunnak ah hi ban tuk Amalek ral (Satan pa) hi phun khat si lo cun phunkhat in kan tong lengmang ton. Hi ban tuk kan ral a si mi hi theihthiam le theih khawh long si lo in, tei khawh zong i zuam cio hna uhsih.\nThlarau Thianghlim hi kan nunnak ah mikhual ban tuk in um ter hlah uh sih, inn ngei tu deuh asi. Inn ngei tu nih cun a inn cu amah duh ning tein a ttamhmawih lai i, amah nawl in a tuah dih awk a si ko.\nPosted by L.VanBlian_blogpost.com at 9:08 PM


Hakha Khuachung Lam Min Bunhmi Rian Aa Lim Rih Lo – THE CHINLAND POST\nHakha Khuachung Lam Min Bunhmi Rian Aa Lim Rih Lo\nEditorial-The Chinland Post\nChin ramkulh khuahlipi Hakha cu Sipin tlangtlaknak in Hakha City Master Planning Committee nih kum nga tluk chung voi tam lak te ton le ruahnak chuah lengmang cio hnu ah 2018 February ah min cu lam ah khenh dih a hung si.\nMin an sak ning hi phun nga in then a si i a dihlak ah min 84 a si. Cu chung ah peng kip in mah le peng chung bochan mi nu le pa min cio an chuahpi i Kanpetlet-4, Tedim-5, Tonzang-3, Thantlang-4, Paletwa-5, Falam-7, Matupi-1, Mindat-4, Hakha-19, Rezua-1, Sami-3 an si i pengtlang kip chuahpi mi kan nu le pa 56 min an si. Cu hnu ah a lenglei min ah 13 an um than. Cu hna cu Bogyoke Aung San, Su Kyi, Thein Sein, U Thant ti mi Kawl min pawl le kan Siangbawi te chung in Strait, Cope le Newland an i tel. Cun khuapi min ah Thantlang lam timi pakhat te aa tel. A donghnak lei ah a ummi cu Fingtlang min, pangpar min le mah le sang cio in caan saupi rak auh cang mi min tahchunhnak ah Agape tibantuk zong aa tel. Cun Siangbawi lam zong a um. A dihlak ah 84 lawng a si nain lam min khenhnak tung hi 172 kan bunh tiah HCMP chairman Pu Thla Hre nih a chim.\nHi bantuk in kan lam pawl Lai min tein bunh ding timi hi 2013 lio, USDP Cozah chan tein rak ceih lengmang cang mi a si. Hihi Ramkomh Myanmar Cozah nih upadi ning in mah le khuapi chung lam min mah duh ning tein saknak nawl Sipin sinah a pek mi a si. Hi vialte an kan tuahpiak cang mi leng ah pehzulh in tuah lo awk a tha rua lo tiah ruah mi zong an um.\nLamhmuh Saknak Cauk le Min cuang hna an tuanbia langhternak cauk an chuah a herh\nKan lam cungah kan nu le pa, kan Lai pangpar le fingtlang min kan i bunh mi cu kan auh tung hna lo le Cozah zung zong nih an kan pompi tung lo ahcun sullam ngei lo a si. Cucaah mizapi thinlung ah a nun i kan hmurka in a chuahnak ding le cozah zong nih an kan hngalhpi i hmanpiak ve hrimhrim a herh. Cubantuk a si khawhnak ding ah cun a luancia kum thum li lio te in rak chim peng mi Directory cauk (lamhmuhsahtu cauk) an chuah khawh a herh. Hi bantuk cu Cozah tangka hmang lo tein tuah khawh tuk a si. Lam a um ko. Lam min zong kan ngeih cang caah Hakha map (Meepung) kan ngeih a herh. Cucu Sipin, GAD pawl an rian a si. Cu map cu hmunkip ah kan tarpiak hna seh. Media vialte sinah kan pe dih seh, zung kan i chiah cio lai i thawngpang kan tial tikah cu ning te cun kan hman lai. Khrihfabu kip zongah biatak tein chimrel le luhpi a herh. Sang le lam an then ning kha min sak thar mi ning in an kan thlenpiak a herh hringhran ko. Anmah hi an biapi tuk. Sipin nih a pekmi min ning tein Cozah zung pawl nih address an tial tikah an zulh a herh. Cun mizapi in thitum sawmnak, thlacam sawmnak tibantuk pawl ah hi ning tein kan zulh a biapi ve lai fawh hih.\nCun kan lam ah kan hmanmi min pawl hi pakhat cio an tuanbia tawi fiannak in tialpiak hrimhrim a herh. Cu lo ah cun khi lam min an kan sakpiakmi khi tung a pur sinah min zong a tlau ve lai. Lam cungah a min a dir a biapit tluk tein mizapi thinlung ah hodah a si i kan ram le miphun caah mizei dah a si timi a nun kha a biapi mi a si. Mino hna nih kan miphun chungah zohchun tlak nusal pasal tha kan rak ngeihmi hna kan hngalh than le miphun sinak ah lunghmuinak ngei in miphun dawtnak thinlung thawng kan ngeih nak ding hi bantuk tete hi a hmesem mi an lo nain a biapi taktak mi an si.\nCucaah Sipin nih hi tiang an kan tawlrelpiak cang mi hi man a ngeih ding tluk a ngeihlo sual nakhnga lo retheih hun i khinh deuh in Directory le tuanbia cauk chuah cu kan zuampiak rih ko uh tiah ka bia ka donghter. (Editor)\nPrevious Chinram Ah Tlang Sang Bik Khonumtung Tupi Hual Ah Zeidah A Chuak?\nNext Khonumtung Tupi Hual Cu Vawleicung Tupi Hual Ro Dum Ah An Ser Lai


A Poi Kho Tuk Kan Chin Ram Paletwa Hi Kan Chin Miphun Nih Kan Veng Kho Te Hnga Maw – Thechinlandtoday\nA Poi Kho Tuk Kan Chin Ram Paletwa Hi Kan Chin Miphun Nih Kan Veng Kho Te Hnga Maw\nadmin December 19, 2021 Leave a Comment on A Poi Kho Tuk Kan Chin Ram Paletwa Hi Kan Chin Miphun Nih Kan Veng Kho Te Hnga Maw\nSAC khanhmi Social Welfare, Relief and Resettlement vuanci Daw Thet Thet Khine, ramri vuanci changtu Lieutenant General Thun Thun Naung, International Cooperation vuanci U Ko Ko Hlaing le Rakhine ramkulh Chief Minister U Aung Kyaw Min telh in mining 22 hna cu Dec 18 ah Chin ramkulh Paletwa ah an phan i zanlei 2:00pm ah Helicopter in Rakhine ramkulh Sittwe ah an kir ṭhan.\nSAC vuanci pawl an phak hlan in Paletwa khuami hna cu leng ah chuak lo ding, lam ah i chawk lo ding le inn chungah ṭha tein um dingin ralhrang nih nawl an pek hna tiah theih a si.\nKhuami pakhat nih cun “A biapi bik cu internet a ngah lo tikah peng chung mi hna nih thawngpang kan theih khawh lomi kha caanṭha ah an lak, hmasa zongah sifak le harsa in kan um i ṭihnak le lungdernak kan ngeihmi hna kha caanṭha ah an lak i Chin ramkulh Paletwa a zalong tein an leng. Tuan deuh ah kahdohnak ruangah tlik le zam in caan kan hmang. Atu ramkomh vuanci tiangin an rat mi cu Paletwa khuami hna an kan zomtaih a si, khatlei ah ramkhel hlawknak ah an hman tiah ka ruah” tiah a chim.\nKhuaruahhar ngai a simi cu Paletwa a ra mi hna lak ah Chin ramkulh cozah upa le vuanci pakhat hmanh an i tel lo. Hihi ramri kongah buainak a tong lengmang mi Paletwa peng caah ṭihphaihnak nganpi a si tiah khuami pakhat nih a chimchap. Ref: Mizzima\nBiatenh: Paletwa cu AA nih Rakhine ramkulh a si tiah tuanpi khan an chim lengmang cang. An ralkap hmunhma khuarnak le cawlcanghnak zongah an hman lengmang cang. Phan ding a um ngaimi cu ralhrang bu nih AA lemsoinak caah Paletwa hi Rakhine ramkulh chungah a telh khawh men ti hi a si. Chin ramkulh peng pakhat chung tlawnnak ah Chin ramkulh cozah upa pakhat hmanh tel loin Rakhine CM lehlam aa telmi hi a sawhsawh a si lai lo. A thli in timhmi le saduhthah pakhat khat cu an ngei hrimhrim lai. Paletwa hi Chin mipi le Chin miphun ralkap hna nih kan kilveng kho te lai maw?\nRalhrang Nih Gangaw Peng Nakha Khua PDF Pawl An Ruak An Khang Hna Nak Le FBA Mission Quarter Am Khang Nak Aruang →\n← Mindat Peng Ah Kah Doh Nak A Chuak Than Voi Dang Nak In F ah Deuh Dawh A Si Nak Thawng Pang Tawi


Hngakchia pa thil tuah mi nih kawlram a hninh; Yangoon mipi nih an vun theih cu mak an ti tuk – Thechinlungnews\nHngakchia pa thil tuah mi nih kawlram a hninh; Yangoon mipi nih an vun theih cu mak an ti tuk\nYangon siizung pi hmai ah hngakchia pa nih thil tom pakhat arak hlonh i atli colh. Zeihmanh chimtak loin an ka hmuh sual lai ti phang in azam colh. Asinain siizung riantuan pakhat nih lunghrinh in ava zoh . A chung avan zoh cu lungthin tampi atongh. A chung ah Hand Gel lawng te arak khat , ca atial mi cu Doctor hi Hand Gel hi kan hawikom he tangkaa kan i khon mi in kan hlutmi asi.\nCun Doctor pawl nan ngandamnak tha tein zohkhenh uh. COVID-19 khamnak caah Doctor kan in bochan ko hna tin atial. Hi Hand Gel hi athat le that lo cu ka thei lo nain kan si khawh tawk in tel kan duh caah asi tin atial.\nChin Ramkulh Cozah nih COVID-19 Outbreak ca ah lakhruak hman ding tangka 1 billion hman ding timhtuah>>>> Chinram zong ah COVID-19 Outbreak (ruahlopi in ton sual) tiang kan phak sual a si ahcun lakhruak hman ding tangka 1 billion hman ding in timhtuahnak kan ngei tiah Ramkulh COVID-19 Runvennak Committee lutlai Minister Pu Pau Lun Min Thang sin in kan theih.\nTangka 1 billion Outbreak ca ah an chiah mi kong he pehtlai in Minister Pu Pau Lun Min Thang nih, “Tangka 1 billion Chin Ramkulh ca ah hman ding in timhtuah a si. Asinain, 1 billion hi lakhruak (emergency) a can i a herh taktak caan lawng ah kan hman lai,” tiah a chim.\nBe the first to comment on "Hngakchia pa thil tuah mi nih kawlram a hninh; Yangoon mipi nih an vun theih cu mak an ti tuk"


Bawipa Kan Dirpi Ko, Bochan Dingdang Kan Ngei Lo - Chin Eleven News\nKhualhringtlang ah khua 13 kan um – June 10 thok in CDF le Ralkap kah dohnak a chuak. Nihin ahcun khua hngak Vok le Aar hmanh an ning a ttih cang. Inn lawi le rawl hlam caan hngal ti lo in himnak kawl in chuk le cho ah an vai dih cang mu.\nZeithei lo dumhau hram le run inn tang a tlawng Aarpi farual le Vokpi farual bal an cilsa hmanh dolh manh loin mifir nih an thur dih hna mu.\nKan run inn pi le kan chumtual hna cu an tthing riangmang ne ai mu. Har an ti in an in hlam tuk ve hna lai mu. Run inn tang i Nan keneh le kutneh hna khi zeitiang khi hme an tang rih lai- zanmang manh lo kan ton thil cu, lung a fak in tuar a har ko mu.\nKan khua le Ram, Unau, nulepa hna kong ruah ahcun rawl ei ngam ding le Hni puan ttha aa hruk ngam ding kan si lo mu. Kan BBQ tuahnak le kan vahveihnak hmanthlak zong post ngam awk a si rua lo.\nHi dir hmun kan phanh ding hi a kan hruaitu kan Pa/Nu nih an rak hmuh chung khawh caah cabuai cung in ral an rak dohnak cu a rak si. Nihin ahcun Kan duh zong, duh lo zong ah hihi kan dirhmun a si ko cang. Kan zaam dih in hnu ah kan pil dih ko ne lai maw?\nRamchung um Pasal/Nusal ttha hna nan taisawm i sawmh in nan biarkaih fehter chin ulaw kan khua/Ram caah lungrual in dir tti usih. Ramleng um miphun hawi vialte zong kan taw zang in kan kutsamh chin hna usih.\nDollor hmannak vawlei le Ram kan um hi Pathian nih tinhmi a kan ngeih caah a si ko. Teinak cu Bawipa ta a si! Thlacamnak le kutsamhnak in i bawm chin hna usih. Credit; Mang Bik Cung Hlawnceu


Khah! Kan I Hngah Hlang Tukmi Aung La Nsang Le Brandon Vera Puai Kongah Manny Pacquiao Zong Nih A Vun Chim Ve Cang A Ropui Taktak Cang Lai Hi Brandon Vera Biachim Cu Amak Kho Taktak Cang – Chin World News Evening\nKhah! Kan I Hngah Hlang Tukmi Aung La Nsang Le Brandon Vera Puai Kongah Manny Pacquiao Zong Nih A Vun Chim Ve Cang A Ropui Taktak Cang Lai Hi Brandon Vera Biachim Cu Amak Kho Taktak Cang\nOctober 7, 2019 October 7, 2019 Salai Van Thawngpang\nVawlei cung boxing thonghthiam lakah minthang pakhat a si vemi Brandon Vera nih Myanmar Python Aung La Nsang cu Japan ram ah Boxing i thongh dingah a rak singkaw bantuk tein an i thonghnak ding ni le thla a nai chin lengmang cang caah Aung La Nsang zong a team pawl he Japan ram dam tein an phan ve cang. Tutan Brandon Vera le Aung La Nsang boxing an i thongh ding hi anmah pahnih caah tuanbia dawh an tial veve ding a si caah a biapi taktak mi nungnak puai ngan an ngeihmi a si veve.\nDam tein an um a si ahcun ara laimi 13 October, 2019 Japan ram ah an i thong taktak cang lai. Hi kong he pehtlaiin Brandon Vera zong media tampi nih biahalnak an tuah cang. Brandon Vera lebang nih cun Hollywood Movie ka thlak cuahmah lio a si caah hi tluk in a ngan bak vemi Aung La Nsang he kan i thonghnak pawl ka movie chungah ka telh chih lai caah a ttha khot chung ttha in ka zuam lai i, teinak cu keimah ta a si ko lai tiah a ti.\nAungla Nsang zong BBC Burmese le a dangdang media tampi zong nih biahalnak an tuah ve cang. Aung La Nsang nih media pawl sinah a chim vemi cu “tutan puai hi keimah caah cun a ropui ngai vemi a si. Brandon Vera hi keimah pumpak hrimhrim in ka rak uar ngaimi Boxing thongthiam pakhat a si. Cu bantuk minung he boxing i thongh tti kho ding caah caan ttha ka ngeihmi hi cu keimah caah cun a sunglawi tukmi a si. Thlaruk chung timhlamhnak ttha tein ka ngeih ve cang caah keimah nih ka tei ve hrimhrim ko lai tiah a ti ve.\nTutan Aung La Nsang le a team members pawl Japan ram an luh lioah Japan ram ah a ummi Kachin Community nih sunglawi taktak in an rak don hna.Aung La Nsang nh zeitik hmanh ah a philh khawh ballo mi cu vawlei cung khuaza ram um Myanmar mi 6 millions nih thazaang nan kan pek caah ka lawm tuk tiah a chim peng lengmang ve. Minung hi hnulei in dirhpitu le ttanhtu ngeih hi zei tluk in dah arak sunlawi timi hi philh awk a ttha hrimhrim lo. Teinak cu Bawipa kut ah a ummi a si caah Aung La Nsang nih tutan Boxing puai ah teinak a hmu khawhnak ding caah thlacamnak he bawm cio hram ko hna usih!\nManny Pacquiao zong nih tutan Aung La Nsang le Brandon Vera an i thongh ding cu zoh lai an i ngaih kho taktak ve cang. Aungla Nsang cu thazaang petu nikhat hnu nikhat in an tam chin lengmang cang. Bawipa nih a umpi ko lai. Manny Pacquiao nih cun aho hmanh ttanh leinak hoih in bia a chim lo uar a um ngai taktak. An pahnih in zei tluk in dah uar an um ti lawng a chim. Zion Tlang\nKhah President Trump Nih Turkey Sinah Thil Pek A Timh Cang


Sagaing ramthen, Kani le Chaung-u ah hmun thianh in a ra mi ralhraang pawl cu\nSagaing ramthen, Kani peng ah nihin zing in hmunhma thianh ah a ra mi ralhraang le Pyo Saw Htee pawl cu December 12 zing suimilaam 10:30 ah Chiantharsuh khua pawng i KLG PDF nih hmanh mi bomb paruk nih a puah hnawh hna i ralhraang 20 nak tlawm lo an thi kho tiah KLG PDF nih an thanh.\nMyaung lei ah thazaang chap ding in thlah mi ralhraang motor cu Chaung-u PDF nih bomb pathum in an puah i ralhraang panga an thi motor zong a rawk dih i atu tiang lamkam ah motor cu an chiah ko tiah Chaung-u PDF nih an thanh.Credit;The Hakha Post\nThawngpang dang… Myanmar ram chung dihlak in Silent Strike tuah lio caan ah mi phu khat nih cun Yangon lam cung ah ralhraang dirkamh le cohlan lamzawhnak an tuah ve. Nihin i kan tuah mi “Dai te um hi a thang cem mi duhnak langhter a si” tiin Silent Strike ah ramchung mizapi nih dawr hong lo in le lam ah i chawh lo in ralhraang duhlonak langhter a si. Khat lei in ralhraang nih Silent Strike ni ah Covid-19 raikhamh sii i chun ding an au, a cheu hmunkhat ahcun dawr le sehzung hna cu an thihphaih hna i minsen thut in an honter hna. Nihin ah ralhraang pawl nih dawr aa khar mi cheukhat cu hman an thlak i dawr phah mi pawl an lakpiak hna tiah kan theih.\nSagaing ramthen, Shwebo peng, Kyayay khua ah khuami minung pariat thah an tong i, Pyo Saw Htee kut in a si tiah tualchung mi nih Yangon Khit Thit Media ah an chim. December 9 ah Shwebo peng, Kyayay khua mi minung pariat hna cu min hngalh lo mi phu pakhat nih an thah hna tiah tualchung mi sin in kan theih.\n“Mahka khua lei hna hi cu NLD party lei tang khua an si. Kyayay khua zong hi NLD tanh mi khua an si ve. Thah a tong mi hi khuami an si. PDF an si tiin thah mi zong an si lo. Pyo Saw Htee an si ko lai. Nai hrawng cu Pyo Saw Htee pawl meithal he motor cycle in an vaak lengmang,” tiah tualchung mi pakhat nih a chim. Thah a tong mi khuami hna cu: U Myint (Kum 67), Ko Aung Khaing (27), Ko Kyaw Htet Aung (16), Ko Aung Myo Naing(27), Ko Zin Min Htet (17), Ko Myo Myint (20), Ko Zaw Htet Aung (19) le Ko Pyih Phyu Thu (17) hna an si tiah kan theih.\nMandalay Sii-inn Ihkhun 300 tlum Teaching Hospital i sayamah nu le an pa siinn hmai ah ralhraang nih →\n← Zahan December 11 zaan Suimilam 7:00 ah Suh-Pawng-Zung hmai ah ralhrang nih


Coronavirus relief bill $900 billion lawng si loin cozah budget thar zong tuzan ah thlak piak hrimhrim an hau – Onlinenungak\nCoronavirus relief bill $900 billion lawng si loin cozah budget thar zong tuzan ah thlak piak hrimhrim an hau\nCozah Budget le Stimulus Check\nUS congress palai pawl cu tuzan hi zantim tiang meting tuah dawh an si. Coronavirus relief bill $900 billion lawng si loin cozah budget thar zong tuzan ah thlak piak hrimhrim an hau. Cozah budget tuzan i an thlak khawh lo ahcun tuzan zan suimilam 11:59:59 ahcun Government shutdown timi, Federal cozah zung vialte khar dih a si lai.\nFederal cozah phaisa cawihnak kong, federal lending rules kongah Democrats le Republican an lung an i hmuh khawh lo caah kap hnih lungltin cangmi, Stimulus Check $600 zong pek dingah a caan a rauhnak a si.\nPresident Donald Trump nih cun minung pakhat $600 pek ding cu a tlawm tukmi a si. A tlawm bik $1200 tal, a si khawh le bang ahcun $ 2000 tiang cu pek ding a si tiah nizan ah a chim. Tutan coronavirus relief bill an chuahpi mi hi $ 900 billion a si. Mah chungah Stimulus check $600 bawmh dingmi le rian ngei lomi unemployment benefit caah zarkhat $300 pek dingmi a tel chih. Salai Lairamthang


Chinram ah H1N1 Zawtnak a Ngeimi an Um Rih Lo| Video – THE CHIN JOURNAL\nChinram ah H1N1 Zawtnak a Ngeimi an Um Rih Lo| Video\nJuly 23, 2019 July 23, 2019 | The Chin Journal | Hakha, Chin State\nAtulio Myanmar ram ah a cangmi H1N1 tlangrai zawtnak in mithi an hun karh chin thluahmang bantuk in kan Chinram ah H1N1 zawtnak a um le um lo le zeitindah khenkhamnak lei tuanvo an lakmi timi kong he pehtlai in The Chin Journal nih Pu Van Tin Uk biaruahnak kan ngei.\nPu Van Tin Uk cu Hakha peng, zawtnak khenkhamnak lei ngandamnak zung ah Health Assistant a tuan liomi a si.\n“Baipi khun in Yangon le Mandalay lei in zawt buin Laitlang ah a rak tlungmi pawl hi checknak kan tuah hna. Nizan zong ah khan minung thlidawp lam ah zawtnak rungrul luh (SARI) ruang ah a zawmi minung pathum kan check hna. H1N1 zawtnak le SARI zawtnak aa pehtlaihnak a um hnga maw tiin kan checkmi a si. Cu minung 3 cu H1N1 zawtnak an ngei lo,” tiah Pu Van Tin Uk nih a chim.\nH1N1 zawtnak khenkhamnak ca ah Khrihfabu hna le sianginn pawl ah fimchimhnak zong kan tuah, tiah a chim chap.\n“Myanmar ah zawtnak a tlunka khan Naypyidaw lei in khenkhamnak rian tuan ding in ca a rak kan kuat. Abiapi bik cu fimchimhnak catlap pawl kha Laica in ka leh i kan chuah. Ramkulh ngandamnak zung ca lei riantuannak he hnaltaknak ngeih hnu ah kan chuah. Poster pawl zong runvennak ca ah ahlanken in kan chuah hna,” tiah a chim.\nLaitlang chung sianginn 80 hrawng zong ah H1N1 kong fimchimhnak an tuah cang i hmailei zong ah mipi he ton i fimchimhnak tuah ding in timhtuahnak an ngei.\nAtulio Myanmar ram ah a cangmi H1N1 zawtnak in Minung 60 leng an nunnak a liam cang.\nH1N1 Zawtnak Sining le i Kham Ning\nH1N1 hi a cang tawnmi tlangrai zawtnak phun he an i langh ning aa khat, tiah siibawite nih an langhter.\nVok in aa thawkmi zawtnak a si ko nain voksa hmin tein chuanmi ei tik ah zawtnak i lak khawh a si hlei lo. Minung le minung karlak i chawnhmi zawtnak tu a si.\nA cang tawnmi tlangrai he an i langh ning aa khat pah ko nain H1N1 zawtnak tu cu hrom fah, chungtlik le luakluak tibantuk fahnak pawl aa kawp chih.\nH1N1 Zawtnak Muisam-\nThadih, uai hninghnaing in um\nLufah le taksa fah\nLungmih i luakluak ti bantuk hna hi an si.\nH1N1 zawtnak a ngeimi nih an khuh an khuh tikah thli lak ah zawtnak rungrul a chuak. Cu zawtnak rungrul aa telmi thli cu i dawp sual ah cun i chawnh khawh a si.\nI dawp sual lawng si loin zawtnak rungrul kha hmai ah a taang i mit, hnar, kaa chung ah a luh ahcun i chawnh khawh thotho a si.\nMinung takpum chung ah luh loin takvun cung lenglei ah cun H1N1 zawtnak rungrul hi caan sau a nung kho lo.\nZawtnak rungrul a ngeimi kut tlaih, cil i tonghtham sual tikah cu kan tonghthamnak kut cun kan mit hna kan i hnuai ahcun i chawnh khawh a si.\nZawtnak i chawnh sual ahcun innchung ah i erh, na kut i tawl zungzal, khuhkhuh lo le hnaphnit lo ding i zuam, thianghlim tein um, na kut in na kaa le na mit tawngtham tuk hlah, mi an tam tuknak ah a herh lo ah vung kal len hlah (Na chawnh hna lai), thazaang um ding in rawl tha tein ei, i din, cun, atulio cu H1N1 a um lio a si caah lengchuah tikah zawtnak a ngeimi he ngei lomi he hmaihuh i huh ah a tha bik.


Thantlang mipi eiding mi cung ah,SAC ralhrang nih thil tha lo taktak an tuah hoi cang e – Lai Lungrawn Post\nThantlang ah a Lan Dingmi Facang Phortu Truck Pahnih Falam ah SAC Ralhrang nih an Hren Thantlang khua lei ah facang phorh in a kalmi Truck pahnih cu SAC ralhrang nih zarh hnih chung hrawng Falam an hren cang hna.Falam khuami pakhat nih, “An hren hnanak zarh hnih hrawng a si cang. Atu tiang an kalter hna lo. Facang phorh a ngah lo an ti hna i an hren hna. Thantlang khua i SAC ralbawi minthut aa telmi catlap an i ken ko nain Falam ralbawi nih a kalter hna lo,” tiah a chim.\nThantlang ah phorh dingmi facang pawl a lanhter lotu SAC ralhrang pawl hi Kawlrawn lei in naite ah Falam ah a rak phanmi an si.June thla chung zong ah khan hi SAC ralhrang bu nih hin Hakha lei ah facang a phormi Truck pathum zong zarh hnih chung hrawng an rak hren bal cang the chin journal.


Kyawkyaw hi phung a buar i a va palh ko hmanh ah tuk le hrem, tlerh – Hakha Cherry\nKyawkyaw timi hi phung a buar i a va palh ko hmanh ah tuk le hrem, tlerh phunphai an tuahtomi hrim ahhin an luan tuk deuh in alang. Phung sermi a buar cun phung ning tein hmalaak awk a va si ko. A lam tampi ummi lak ah a tuahmi he ai tlakmi ning in phaisa liamter, thong thlak tbk.\nTizu ngacel nakin minung nunnak biapi ah a chia lo deuh mi cu nuhrin covo an buar pin ah an palh cikcek. Lam rian ttuan tein ai hlawhfa mi, khuachak lei Laimi si hlah sehlaw atu bantukin kut an thla ngam hnga maw ti hna ruah dingin a um.Ralkap uknak chia kan doh le kan fih kan celhlo a ti cem ve mi kanmah lila nih ruru hranghrang ralkap thalo bantukin mi va tuahto tuchan hna ah a um rih mi cu a poi ko.\nMawhphurh an sinak cung ah an i chir i an ning zong a zah ngai awk si. A thimi chungkhar lei in cozah sin reportnak zong an tuah i felfai tein thil sining an phuanchuah a herh tiah ka ruah. An statement chuah khi a thimi hna chung hnemh/ngaihthiam hal phun si loin mipi nih mawhchiat lai phan ah anmah le anmah thiam an i chehmi a lo!SocialJusticeSeeker Credit-Salai Zacunghnin\nChin Communinty nih pacan ah kan ruahmi Pu Thang So (Matupi) i a fa upabik Pa Ro Cung Nung (Ma Ma) nih a kan liamtak


Rung Lian Ceu le Conor McGregor ikhahlonak Fak tak tak an ngei. – Salai Kawltu\nRung Lian Ceu le Conor McGregor ikhahlonak Fak tak tak an ngei.\nMarch 17, 2019 salaikawltu Lai Paih\nLai paih thawng Rung Lian Ceu le MMA fighter Conor McGregor hna hi idannak fakpi an ngei. Laimi lakah Rung Lian Ceu a thei lo tu kan um lem lai lo. Lai mi level cun a paih thiamnak thawngin minthang bak a si ve. Cun vawleicung level in minthang MMA fighter Conor Mcgregor he idannak fakpi an ngei. Tha tein rel law na fiang lai. Conor hi naite khan amah a ttanhtu (fans) pakhat phone cu dawhcah lo tak tak i hrawhpiak caah tlaihkhih a tong. MMA Star Conor MCGregor hi kum 30 a si cang i diklo ngai i thilri hrawh le dawh cah lo thil fir case in tlaihkhih a tong tthan. Report nih a langhter ning ah McGregor nih amah a uartu (fan) phone cu zing lei 5:00 am ah Fontainebleau Miami Beach hotel leng ah a khuai piak. Amah a uartu nih Conor hi a phone in hmanthlak pi a timh. Asinain Conor nih hin amah a uartu (fan) phone cu a vawlei ah tla lak in a bengh piak. Cun a phone hi voi tampi a lamhpiak chih rih. Conor nih a hrawh cikcek hnu ah a phone cu a lakpiak i lodiam a kaltak.\nConor nih a hrawkpiakmi phone hi $ 1000 man a si . Tutan lawng siloin MMA fighter conor hi voi tampi dawh cah lo a cawlcanghnak ruangah tlaihkhiih hi a tong pah lengmang. Lai paih thawng Rung Lian Ceu le Conor belte an idang tak tak. Rung Lian Ceu hi Laimi lawng hmanh i minthang hmanh khi va si se law upatmi minung pakhat a si. A fawinak chim cun Lai Celebrity a si ve. Asinain Laimi a ho sin paoh ah aa toidor. Hmanthlak pi an sawm ah a el hna lo. Lung lawm te le hmai panh tein a thlak pi hna. A tanglei hmanthlak pawl hi rak zoh ve.\nRung Lian Ceu cu aho paoh nih hmanthlak an sawm zong ah lunglawm tein a thlakpi ko hna.\nA dik ko tiah na ruah ve ka zumh. Rung Lian Ceu hi Champion tak tak cu a si timi capar hi rel chap.\nPrevious Post:Laimi Nih Kan Herh Taktakmi Hmanthlak Delete Sualmi Hmuh Than Ning!!\nNext Post:Lai Pa Hlasakthiam Samuel Sang Hlun Thang Hla Aa Dawh Taktakmi A Chuak Cang!


AHMASABIK TRUMP ACAAN ATANGMI CHUNGAH THIHDAN PEKNAK – The Chinlung Post\nAHMASABIK TRUMP ACAAN ATANGMI CHUNGAH THIHDAN PEKNAK\nBrandon Bernard: Trump Acaan Atangmi Chungah Ahmasabik Minung Thihdaan Peknak. Brandon Bernard caah zaangfah nawlnak an tuahmi US Suprme Court nih a hnonpiak hna hnu in, Indiana ah thihdaan an tatmi Brandon Bernard cu thihdaan an pek.Bernard hi kum 40 minung a si i, tleirawl a si lio 1999 i lai a nawn caah ai tlaihmi a si. Federal cozah nih kum 70 chungah a kumno bikmi thihdaan an pekmi a si.\nA thih hlan te ah nuva tuah khat a thah hna kongah Bernard nih ai chirnak kong a chim ta, tiah theih a si.Trump a president sinak a dih hlan ah minung 4 thihdaan pek dingmi an taang rih, ti a si.Minung 5 ningin thihdaan pek an si taktak ko ah cun, kum 100 lenglo chungah US president vialte lakah thihdaan peknak a hmuh tambik a si lai, tinak a si.\nThihdaan peknak an maakta rih hi kum 130 hrawng a si cang i, president rian i chawnnak tuah lio pi ah cu phung cu an vun pah chih. January 20 ah khin Joe Biden hi President a vun si cang lai. 𝗦𝘂𝗮𝗹𝗽𝗵𝗮𝘄𝘁𝗽𝗮 𝗶 𝗮 𝗱𝗼𝗻𝗴𝗵𝗻𝗮𝗸 𝗵𝗺𝘂𝗿𝗸𝗮. Thursday 21:27 ah khan Terre Haute khuapi ah a ummi thonginn chungah Bernard a thihnak cu namhneh a si.A thih hlan deuh ah a thahmi hna chungkhar sinah a hmahnungbik biachimnak a ngei ta i, dintein minung 3 chung hrawng bia a chim.\nKa lung a tha hrim lo. Cu vialte lawng cu ka chim khawh tawk a si. Hi bia nih hin ka thah lio hna caan i ka lung a that lo zia le nihin zong i ka lung a that lo zia a langhter ko” tiin a chim. Cu a biachimmi te cu Associated Press nih an vun thanhpiak chin.Supreme Court ah Bernard a sihni pawl nih nawlnak an tuah caah thihdaan peknak caan suimilaam 2 lenglo tiang an thawnpiak chung.\n𝐁𝐞𝐫𝐧𝐚𝐫𝐝 𝐡𝐢 𝐳𝐞𝐢 𝐤𝐨𝐧𝐠𝐚𝐡 𝐝𝐚𝐡 𝐬𝐮𝐚𝐥𝐩𝐡𝐚𝐰𝐭 𝐚 𝐬𝐢. June 1999 lio ah khan Todd le Stacie Bagley thah an tonmi kongah Bernard zong ai tel ve, tiin sual an phawh i thihdaan an khiahpiak mi pa a si.Amah le a dang tleirawl 4 hna nih nuva hna cu an inn an ramhpiak hna i, an nuva cun Texas i an mawtaw hnulei thilri chiahnak ah an hranhram in an khumh hna.\nAn ihter hna khawh le cangka kum 19 minung Chistopher Vialva nih meithal in a kah hna i, cu in cun Bernard nih an mawtaw cu mei in a khangh beh.Bernard nih mei in mawtaw a khangh hlan tein nuva hna hi an thi diam cang lai, tiah Bernard te lei nih an hlanmi sihni pawl nih an chim. Stacie hrim hi cu mei nih a kangh hna hlan tein a thih cangnak kong siai lei tehte nih a langhter ko, tiin an hlanmi independent investigator nih a chim.\nTodd Bagley hi cop le cilh in a thi colh ko nain, Stacie tu hi cu a hromhrawl ah leidip a lutmi an hmuh. Cu nih cun meithal hma in a thih si lo in, mei khu ai dawp ruangah a thimi a si a langhter, tiah cozah lei biachimtu hna nih an chim. Vialva nih nawl a pekmi hi Bernard nih zul duh lo in hei al sual sehlaw, kha nih ah khan Bernard nih zei khi dek a hei ton hnga, tiin a sihni nih a chim.\nVialva kha cu September ah khan thihdaan an pek cang.A taangmi an hawi le pawl tu cu kum 18 minung an si lio a si caah, thong lawng an thlak hna i, kum tlinglo misual ah an chiahpiak hna.Bernard hi thonginn a um chung vialte chimh ngai tein a um ko caah le, sualnak a tuahtu minung pawl thlohnak rian zongah a tuan ko caah, thihdaan pek lo in, a chanchung thonginn tu ah caan hmang dingin bia khiahpiak u law a tha, tiin a sihni nih an chim.\n𝐁𝐞𝐫𝐧𝐚𝐫𝐝 𝐚 𝐚𝐢𝐚𝐰𝐡𝐭𝐮 𝐡𝐢 𝐦𝐢𝐳𝐞𝐢𝐝𝐚𝐡 𝐚 𝐬𝐢? Bernard thihdaan peknak kongah a aiawhin biachimtu hi federal sihni pakhat a si i, Bernard hi thihdaan pek lo in thonginn chung tu ah a chanchung umter dingin nawlnak a tuahtu a si.Brandon i a thluak puitlin a panhnak kong le toidor lei a panhmi kong hi 2000 tein khan ka theih cang i, sualchir in thonginn chungah daitein a um kho cangmi a si.\nThihdaan pek hrimhrim awk ah ai tlakmi misual hna lakah anih zong hi ai tel ve, tiin zeitindah kan ti khawh ning a si e?” tiin Indianapolis Star Angela Moore nih amah ruahnak he pehtlaiin capaar a chuah.Bernard thihdaan tatnak an khiahmi hi vun ngai thiam hram law a tha, tiin a taangmi biaceihbawi 9 lakah 5 nih Trump an nawl. Cun, Senators Richard J Durbin le Cory Brooker telhchih in minung thong tampi nih a sual ngaihthiampiak dingin Trump cu an nawl.\nThursday tiang zongah cun Bernard lei a tangmi sinah sihni Allen Dershowitz le Ken Starr zong ai vai fon ve.Bernard thihdaan pek an timh cuahmah lio pi ah cun, an thahnak a ruang kongah i teltum ve i, mipi an hna tunter hna dingin Reality TV star Kim Kardashian West nih a tweeter followers pawl cu heh tiah a forh hna.Ms West nih California ah sihni tuan kho dingn ca cawn lio pi a si i, cu hlan zongah criminal cases an hmuhmai merpiak kho dingin bomhnak a pek bal.March ah khan Trump nih an thonglaak kum a thumhpiakmi hna nunau 3 he cun Ms West cu White House a vung tlawng. Credit: Chelsea bawi\nTRUMP KONGAH INN RAANGPI ZONG AN UM KHO TILO AN CHUAK VE CANG\nZUMH BIK MI SUPREME COURT NIH BIACHAHNAK AN PHUAN CANG


HAKHA RUNGTLANG PAWNGAH MEITHAL A PUAK THLUAHMAH CANG – The Chinlung Post\nBreaking Newss: Chinram khualipi Hakha ah meithal thawng le bomb puah thawng theih asi tthan hoi. Tuzan Hakha khuapi thil a cannak hmun hi Hakha Chin Oo Si le Ralhrang kawlralkap hna umhmun an khuarnak hmun a si mi, Rungtlang pawngah a si tiah an chim. Tuzan hakha thilcang kongah fiang tein thawngpang theih asi rih lo.\nKahdohnak thawngpang hi a um chin lengmang lei a panh caah khuammi mipi vialte hna zong nih kan i chawhvah tikah ralring tein um khawh i zuam cio hna usih. Laimi kan dihlak vialte hna zong nih kan Chinram thilcang kongah daithlang lo tein a nung kan biak mi Kan Pathian sin thlacamnak ngei zungzal hna usih.\nThawngpang dang: Nihin, Thantlang khuachung ah CDF le ralhrang kahdohnak ah ralhrang lei nih mipi zawnruahnak a pelte hmanh um lo in duhpoh in hriamnam an hman caah mipi lei in hliamtuar mi pali an um lawng si lo in bomb ruang ah inn pakhat zong a kangh chih.Cu lawng si lo in inn zeimawzat a rawk mi a um.Nihin thil cang a tuar mi vialte hna, dothleng mino nih kan in tuarpi tuk ve hna. Kan lung a tha hrimhrim lo. Aho cio zong nih thlacamnak in bawm cio hna usih!\nTuni thawngpang thiamthiam a si. Thantlang khuapi ah inn pakhat a kaang, Tuni Thantlang thil cang cu lung attha hrimhrim lo. Tuzan lei ah Thantlang khuapi chungah i kahnak fak ngaiin a chuak i, minung a thimi le hliam a tuarmi zong an um hna. Kahdohnak ruangah minung thinphang le thlalau kan um cuahmah lio ah Inn kanghnak thawng nih a vun i zul tthan. Tuni Thantlang Thlualam lam ah a ummi Pu Chan Vung te inn cu a kaang. Pu Chan Vung te inn hi zeiruangah dah a kangh timi theih asi rih lo. Tuni ah a kanghmi inn hi Pu Chan Vun tein asi tiah theih a si. Pu Chan Vung te hi Thantlang peng Thaukhuami an si tiah theih asi.\nHi inn kanghnak ruangah hliam atuarmi le a nunnak aliammi an um le um lo theih asi rih lo. Kahdohnak thawngpang um lio ah hibantuk thil a vun chuah hi a poituk hringhran. Tuchun Thantlang i kahnak ah zei sualnak ngeilo nungak pakhat an kah chih ruangah hliam a tuar. A hliamtuar hi a fak ngaingai i, a dirhmun a ttha lo ngaingai tiah theih asi. Tutiang thawngpang theihmi chungin ralhrang kawlralkap an si ko lai tiah an ruah mi minung pahnih an nunnak aliam. Tuni i kahnak ah inn zong a hrawhmi an um len tiah theih asi.


Ramchung Le Ramleng Pehtlaihnak Fek Sehlaw Kan Ram Le Kan Miphun Sersiamti Hna Usih - The Chin Celebrities\nRamchung le Ramleng pehtlaihnak fek sehlaw kan ram le kan miphun sersiamti hna usih” tiin kan izuam peng. Pehtlaihnak a cat lan lai kan phan caah kan Community le kan Khrihfabu cio zongah kan aupi pengmi asi. Isreal mi hna bantukin ram kan ser lai tiah au cio asi. Australia i CCCA Youth Program in Khrihfabu kip i mino hna cu; “CCCA Youth Chinland Mission Trip” timi minbunh tlangtar in Chinland ah tlawnter dingin tukum chungah timhtuah asi nain Covid-19 ruangah kan thul.\nMah cucu “ramchung ramleng pehtlaihnak fek seh. Kan fanaule nih kan ram kong, kan miphun kong le kan sining kong thei ve hna sehlaw kan ram sersiam duhnak ngei hna seh” ti saduhthahnak nganpi he phaisa tampi dih in timhtuahmi asi. US lei CBCUSA Youth, CYO, ICBC Youth tepawl zong program an ngei i voikhat/voihnih cu an kal cang. Thathnemhnak tampi a um. An pehzulh theu rih lai tiah ka ruah.\nA ngaingai ahcun Chin State milu i 22% hrawng hi ramleng ah kan um, kan tlawmte lo. Human Resource tha taktak asi kan ti, nan ti ve ko. Atuhi first generation (chankhatnak) kan si i, kan ram tlaihchannak kan ngei peng rih. Ahnu in next generation asimi kan nule kan fale chan ahcun pehtlaihnak hi a cat taktak te ko hngalo maw ti hna ka ruat pah. Ngeihchia ngaingai asi ko. Zan ih me a remlo, ruat than rih ko tuah hna usih! Crd; Ram Tinthei.


Ramthumnak A Phan Mi Lai Tlangval Pawl Cu Malaysia Nungak Pawl Nih An Duh Ning Paoh In An Hlen Ko Hna Zaangfak Hna In – Chin World News Evening\nSeptember 19, 2019 Salai Van Theihtlei\nRamthumnak A Phan Mi Lai Tlangval Pawl Cu Malaysia Nungak Pawl Nih An Duh Ning Paoh In An Hlen Ko Hna\nMalaysia lai NU cheukhat nih ramdang um lai pa an man zei hmanh ah an rel piak hna lo. A ramthumnak ah a phan cang mi lai pa cheukhat hna hi Malaysia lai Nu pawl nih duh paoh in hlen kho mi lawngte an si. Malaysia lai Nu pawl an biachim hrim hrim hi cu i ralring pah cang hna sehlaw a tha tiah lai tlangval cheukhat nih comments an pek ve cang hna.\nSlai Tlang Au nih a tial ning ahcun: Nangmah tham cu kan tthen lai le USAustralia , Europe tlangval ka chawnh ahcun na ka cawmnak phaisa cu ka cham dih viar lai ” tiah nungak pakhat nih ka hawipa ahro. Ka lau tuk teh OMG Malaysia lainu US Australia hna ah awl tein tlangval duhtu ka ngei kho ko tiah a lawr mi an tam tuk le si lai.\nA cunglei lai nu bia chim ngai hi tha tein vun rel ahcun a ramthumnak a phan cia mi pawl lai pa cu phone in voikhat te awthlum nawn in vun chawn hna ahcun an dollars vialte cu kan kut ah arak phan dih ko lai, cucu caah lai pa pawl nan rian tuan man hi voikhat phone call men ah a dih ding lawngte asi tiah an ti ko hi teh. A vak mak ngai ve nak pakhat cu zei hman an kut ah an ngei mi um lo zongah ramdang um lai tlangval pawl hna khi an ATM card bantuk ah an ruah cang hna.


MI ZEIHMANH LENGCHUAK TI HLAH UH RALHRANG NIH AN TI CANG HNA – The Chinlung Post\nTuni thok in August ni 29 tiang mizeihmanh lengah nan chuak lai lo tiah ralhrang kawlralkap hna nih Mandalay ah nawl an chuah. Zarhpi zarh hnih chung zingka suimilam pakua in zanlei suimilam pathum tiangah mizeihmanh lengah nan chuak lai lo. A chuak mi paoh cu tlaih nan si cang lai tiah ralhrang kawlralkap nih tuni thok in nawl an chuah.\nTutan ah hibantuk in ralhrang kawlralkap hna nih Mandalay ah lengchuah lo dingin nawl an chuahnak a ruang cu covid zawtnak a karh tuk caah asi tiah an langhter. Asinain ralhrang nawlchuahmi cungah lunghrinh mi an um rih. Thildang tuah an timh caah hna ah a si hnga maw tiah an chim. Hi nawl an chuahmi chungah damlo mi hna tucu chuahvah khawh asi.\nCun bazar kal a duhmi hna nih zingka suimilam pali in zingka suimilam pakua tiang i bazar caan a si lai i, zanlei suimilam pathum in zanlei suimilam paruk tiang on a si lai. Tuni ah thanhnak an tuah hnu cun ahohmanh leng ah a chuakmi an um lo tiah an langhter chih.\nThawngpang dang. CDF pasalttha hna le ralhrang kawlralkap hna cu dinloin nithum chung an i kap cang. Tuchun ni zanlei tiangah pehzulh in i kahnak a chuak rih. Ruahsur lak zongah i kahdohnak a fak chinchin tiah theih a si. A liamcia August ni 13 ah ralhrang kawlralkap le CDF pasalttha hna cu Mindat le Matupi karlak ah zingka suimilam paruk hrawngin kahdohnak an thok.\nNithum chung i kahdohnak ah ralhrang kawlralkap lei in minung pakul hrawng an nunnak a liam i, hliam a tuarmi tamtuk an um tiah theih a si. August ni 14 chun suimilam pahnih hrawngah meng 14 a hlatnak hmun ah ralhrang kawlralkap le CDF hna cu an i kap tthan i, CDF lei in hliamfak lo minung pahnih an tuar tiah an langhter chih.\nRalhrang kawlralkap hna cu hmunhnih ah an i tthen i, hmunkhat ah hin zakhat tiin an i then hna. Meng 13 a hlatnak hmun ah a tuhi an um tiah tuanvo ngeitu hna sin in theih a si. Nizan an i kahnak cu meng 14 a hlatnak ah asi i, hi i kahnak ah ralhrang kawlralkap lei hi minung 150 renglo an si hna, Zingka suimilam pariat hrawng in meng 16 ah a ummi CDF hna cu hriamnam ngan in an kah hna.\nSuimilam pahra hrawngah kap hnih in i kahnak a chuak tthan i, ralhrang kawlralkap hna nih hriamnam ngan in biatak tein an kah hna nain CDF lei in hliam a tuarmi le anunnak a liammi an um lo tiah an langhter chih. CDF hnu an soh i, meng 16 pawngah a ummi inn hna cu ralhrang nih an khangh hna. Meng 16 tiang an nawr hna caah ralhrang hna nih kan tei hna tiah an i ruat i, meithal an puah thluahmah tiah an langhter. Tuni zanlei zongah faktuk in an i kap cuahmah rih.


US: Indianapolis Inn Chungah Minung 6 Thah an Tong - THE CHIN EXPRESS\nUS: Indianapolis Inn Chungah Minung 6 Thah an Tong\nUS ram, Indianapolis khuapi ah meithal kahnak a chuak i minung 6 an thi. Kum tlinglo pakhat zong zual hma ngai in sizung an kalpi.\nIndianapolis khuabawi Mayor Joe Hogsett le Palek Bawi Ranfall Taylor nih, “sual chiahru taktak asi,” an ti.\nLiamcia kum 10 chungah, Indianapolis khua ah minung tambik thah an ton ni asi.\nMeithal kah a chuahnak zawn hi Adams Street i 3500 block ah si i Zarhpini zingka 4am ah asi, tiah palek nih an thanh.\nHmasa ahcun, E. 36th Street ah meithal kahnak a chuak tiin palek an chawnh hna. A hmun an phak ah kum tlinglo pakhat meithal kahnak hma he an hmuh. Sizung ah an kuat. A hma fak tuk ko nain a nunnak caah ṭihnung si lo.\nKum tlinglo meithal kah a tonmi cu palek nih an hlat tikah Adams Street lam pawng um inn pakhat chungah minung tampi meithal kah an tonmi an hmuh.\nThah a tongmi minung 6 lakah naupawi nu le a hrin rih lomi ngakchia zong an i tel, tiah palek nih Zarhpini zaanlei ah an thanh.\nThah tongmi 6 cu hrin rih lomi ngakchia pakhat le kum 19 in 42 kar minung an si hna.\nPalek nih, “Timh ciammaam tein an thahmi hna si lai ti kan zumh. Thil sining tling deuh in kan hlat lio asi,” an ti.\nIndianapolis khua ahhin Chinmi 20,000 hrawng kan um. US ram ah Chinmi kan tambiknak khua asi. Nain, atu meithal kah a chuahnak hi cu chaklei, minak pawl an tamnak asi. Chinmi cu thlanglei ah kan um hna.\nPastor Cung Biak Hum i a tantakmi chungkhar nih CDF-Thantlang caah $2,000 an hlut\nLian - September 24, 2021


Trump Caah Tuah An Timhmi Cu A Ropui Lawlaw Ko – Chin World News Evening\nTrump Caah Tuah An Timhmi Cu A Ropui Lawlaw Ko\nJanuary 31, 2021 Salai Van World News\nSalai Lairamthang. Donald Trump Day! Ohio house representative Jon Cross le Reggie Stoltzfus nih Ohio state nih President Donald Trump upat peknak caah a chuah ni June 14 paoh ah Ohio state ah Donald Trump Day tuah dingah an i zuam lio a si.\nDonald Trump nih US caah kum 5 chungah a tuah khawhmi vialte hi philh awk tha lomi an si. US president vialte lak ah a lianngam cemmi, The Greatest President In History” an si tiah a chim. 2020 President thimnak ah Donald Trump cu Ohio state nih vote 3,154,834 an pek. Ohio State ah voi hnih ning tein teinak a co khotu a si.\nNauhrawh (Abortion) le US Cozah Bawmhnak (Funding): Mah kong hi Laimi tampi nih a cungpavuan sawhsawh deuh lawngin kan theih. Pres. Biden nih zeiruang ahdah nauhrawhnak (abortion) ca-ah US cozah nih bawmhnak (funding) a peek hnga. Thilsining vun zoh tuah usih. Pres. Ronald Reagan nih 1985 ah a sermi policy pakhat cu: Mexico City policy timi (a.k.a. Global Gag Rule) ti zongah an auhmi asi. Cu policy nihcun vawleicung ram dangdang ah nauhrawhnak (abortion) lei, mibawmchaantu NGOs vialte kha US nih bawmhnak peek a kham.\nKum 1985 thok in Republican lei president asimi poah nih, cu policy cu an zulh peng ve. Nauhrawhnak mibawmchaantu NGOs vialte kha bawmhnak an phih peng ve hna. Asinain Democratic lei president asimi poah nih, cu policy cu an thah peng ve. Nu ngandamnak lei rianttuanmi, nauhrawh lei mibawnchaantu NGOs pawl kha US nih phaisa millions/billon in bawmhnak (funding) a peek hna.\nPres. Biden zong nih, cu policy cu Executive Order (EO) in a thah ve. Vawleicung ramkip ah nu/nau ngandamnak lei rianttuanmi NGOs pawl an bawmh cang hna lai. Abikin ram tthangcho lio, ram tthangcho lo le ram sifaak pawl caah abiapi khunmi asi. Aruang um lo, mah duh ning poah in nau va hrawh kha, hi bawmhnak nih ai tinh duhchanmi asi lo. HIV a ngeimi pawl tiang zong an bawmh hna. Ruahlo/tinh lo/duh na loin/kum tling loin naupawi (unwanted pregnancy) – tibantuk a um tikah: naupawi minu ii, a ngandamnak caah a herhmi an bawmh.\nCounseling an tuah hmasa hna. Cu hnu ah, nauhrawh a herh ahcun hiim (safe) tein nauhrawh (abortion) tuah khawhnak sii-zung/sii-khaan ah an kalter (referral) an tuah hna, tibantuk pawl khi si. Pres. Trump nih 2017 ah bawmhnak a phih nain vawleicung ram tampi ah nauhrawh (abortion) a zor deuh hlei lo. A karh deuh leh-lam. Counselling hna tuah ta lo, a hiim (safe) lo ningin nauhrawh aa tuahmi an tam deuh leh-lam ii, naupawi nu caah ttihnung chinchin asi leh-lam.\nNu cheukhat pawl cu an ram ah buainak phunphun a um. Ralkap/tapung/misual pawl nih kumtling loin tleihhrem hna an tong. An duh na loin nau an pawi. Nu cheukhat cu, nu pawchung ummi nau kha ai ningmah lo ca-ah a nu caah ttihnung dirhmun hna a phaan. Ram dangdang, abikin Africa ram cheukhat hna ahcun HIV ngeimi an tam; nau pawi sualmi hna an um, tibantuk khi asi.\nCu bantuk dirhmun an si tikah, NGOs pawl nih an zuan hnawh hna, an bawmh hna. Nu ngandamnak (health) lei rianttuantu pawl zong nih, naupawi mi cu ttha tein bia an ruah hna, counselling an tuah hmasa hna. A donghnak ah lam (option) dang a um ti lo tikah, nauhrawh (abortion) tuah kha an bawmh hna. Cucu thil-umkal ningcang cu asi. (Note: US cozah nih nauhrawhnak (abortion) funding kong hi, zeiti sat indah thil-umkal ningcang asi, timi vun ttial duhmi asi.) By Van N Elizabeth\nTial Cung Thang Aa Phomh Cang Lai! Thaa Pe Cio Hna Usih\nThinphang Tuk Si Cang! Ralkap Nih Uknak An Lakmi Kongah U.S Nih Cathanh An Chuah Colh


Nupi Ngei Cangmi Le Ngei Lai Mi Caah – Salai Kawltu\nNupi Ngei Cangmi Le Ngei Lai Mi Caah\nAugust 27, 2019 salaikawltu 0 Comments\n1) Na Nupi nih na eiawk, nadin awk an serpiak i an pek hlan ah a teh ( test) piak a si cun na caah a thaw maw thaw lo tiah an teh a si. An dawttuk caah a si ti kha thei.\n2) Na Nupi nih thlacam dingin le i pum dingin an fial a si cun lunglawm tein cam ko, lunglawm tein i pum ko. Hi vawleicung lawng I, len ti loin Vanram tiang lenti dingah an duh i an dawttuk kha thei.\n3) Na Nupi nih fale he lente i celh dingin an fial ahcun, Lunglawm tein nafa le cu lente celhpi ko hna, Nafale he dawte le rem tein um hna seh, palefa kar ah dawtnak hri fek chinchin seh tiah an duh hna caah a si kha thei.\n4) Na Nupi nih, Nu dang sinin an ven a si cun lunglawm thanuamtein um ko, mipa tampi an um ko nain, nangmah lengah duhmi le dawtmi a ngeih lo i pa tampi lakah an thimmi na si kha thei. Zumh tlak Nupi a si kha thei.\n5) Na Nupi nih a muisam, a thilthuam kongah an hal a si cun; A thau , a Der ah siseh; Naa dawhtuk, Na tlaktuk tiah chim peng. Nangmah bia chimmi lawng a pakhatnak ah a chiah kha thei. An zumh bikmi a pasal na si kha mu!\n6)Na Nupi cu leng chuah lai ah. aa tamh sau deuh a si zongah lungsau tein hngak ko, na mit hmuh ah dawh lo le mipi sinah na mithmai a chia sual lai tiah a phan caah a si. An dawttuk kha thei.\n7) Na Nupi nih nangmah lawng na leng chuah lai ah, ralring tein Motor mawngh an fial a si cun ; A bia ngai law ralring tein um ko. Lunglawm tein i ton than a duh caah a si kha thei! Nangmah loin nun dam a duh lo caah a si khah!\n8) Na Nupi kha Nangmah ta si, aho ta hmanh a si lo. Cun, na Nupi kha nu a si Kha thei. Sik le velh, hro len zong a hau lo khah, Pa bantuk in a thinlung a Hak lo khah! Daw law, Tha tein zohkhenh law , Nupi le hna i an lu cu, pa Nangmah kha na si , A lu ngeitu na that i na Dinfelnak paoh ahcun Mi nih tihzahmi Nu ah na ser khawh kha thei .\n9) Na Nupi sinah Pasal ngai bantuk in na um i a bia zeiah na rel lo i Nangmah duhnak lawngte tuah na duh ahcun ; Mi nih thangchiat le kong ceih bak na co ding le na hmuh ding a um lo khah!\n10) Nupi a hmumi cu Thil tha a mu mi a si! Cu thil tha na hmuhmi cu a that chinchin i a sunlawi chinchin khawhnak dingah a ngeitu, pa Nangmah nih na thil tha cu na duh i Dawtkhawh chungin Na dawt i, Na Kil ven na zohkhenh a HERH!\n← Online ah US Lai Tlangval Darling Ka Ngei, By Lai Nungak iiPhuannak (Part 1- 4, Full)\nA hla cu a Mak Ko (Lam a fawi te) →


Joe Biden Cu Nikhat Hmanh President A Tuan Manh Lai Lo. Ka Chimmi Hi Zohte Uh – The Cherry Par\nJoe Biden Cu Nikhat Hmanh President A Tuan Manh Lai Lo. Ka Chimmi Hi Zohte Uh\nThawngpang D.26, Trump nih FBI pawl cu an tuan hnga rian an tuanlo, ningzak taktak an si a ti hna. Cun January ni 6 ah cun thil tampi ai thleng canglai a ti. Ahohmanh dingdawrh a timh ti hnalonak cu a chim cang. Texas Senate Tex Cruz zong nih a sualmi Governor le riantuan tu lih in thil a dirpimi hna cu an sualman an in awk a si ko lai a ti ve.\nUSA Supreme court justice zong bochanawk zeihmanh an um lo, an rian zong an teilo an thazang a der tuk a tibak ve ko cang hna. Georgia state ah Country pakhat cio vote cu Audit an tuah hna I, an minthut ai lo lomi pawl le mithi cia kumtlinglo vote cu a dang te in an chiah hna ti a si cang. Georgia state ah a ngan ngan taktak in teinak kan hmuh lai an ti cang. Hnu kan tawn lailo I, kan ngol nai sai lailo a ti than rih. Trump dirkamh tu 200 millions an karh cang tiah an thanh. USA phunghrampi ning te in teinak a co lai an ti cang. Trump dirkamh tu hi thil tikho le mirum tampi nih am dirpi cang.\nTrump a dirpi duhlo tu hi mah panghui longte an si an ti. Republican party zong nih a dirpi duhlomi tampi an um ve. Cu hna cu mah panghui le thildiklo phaisa in rian tuan a hmangmi an si an ti hna. Republican party minung pa 8 cungah a lung a tling hrimhrim ti lo. Ka philh kho lailo an khuakhan le an dirpimi hi a ti cang hna. Mitch McConnell cungah zong ai tel.\nTrump nih Mitch McConnell cungah a lung tlinhlonak a chim le cangka in Mitch McConnell cu a sining vialte pholang dih a si. A nupi cu taluk nu a si i, tuluk ah dawr an ngeihnak le Joe Biden a dirkamhnak sining vialte cu pholang dih a si fawn. January ni 6 hlanah thil sining tampi ai fiang kho, nain bik in January 6 hnu thil an fian chinchin te lai. Joe Biden cu USA president a si lo an ti.\nTuzan Thawngthar. Pennsylvania state ah Trump Legal team nih vote diklo 500000 bak an hmuh tian tu zanlei news ah a chim. Tutan ithimnak cu a dik lomi a tamtuk cang cah FBI nih biatak chuah in a neh an dawi hram an thok cang an ti. January ni 6 ah cun Congress Joint Session ah Mike pence nih a hruai hna lai. State pa 6 aithuimi chungin pa 5 cu Trump ta a si cang lai. 270 vote cu tha damte in a tling cang lai. Atu an biatak te in Senate nih Trump an dirpi dih cang.\nTuchun Thawngpang Thar Deuh Pawl. Merry Christmas cu sunglawi taktak in kanmah l umnak cioah hman a si cio. Pathian hi a thuhbiknak rili tang zongah Jonah kha a khamh i i miphun Chung le Chiandeih ka in le thawnginn Chung in khamhtu Pathian a si. Kha tuchun thawngpang thar deuh pawl tet la vun tial tuah lai. Trump le Joe Biden kong hi a fiang kho rih lomi a si. Zei caan tiangdah hi nihin an kal lai ti cu kan thei kho hrim lo. January ni 6 nikhi i hngaghlang ngai cu a si nain zei a lawh lai cu chimkhawh a si fawn lo.\nRepublican le Trump dirkamh tu mi tampi cu January ni 6 khi duhlonak le Trump dirpinak lanhter an timhtuah than. Cu lioah Trump nih a mah party a si mi Republican chungin a mah a dohtu minung pa 8 cungah a lungtlinlonak a lanhter ve cang. Hi hna minung pa 8 anntuah sernak hi ka philh kho lailo a ti cang. Democratic leiah a tangmi an si. Cun Trump nih thil ropuitak nan hmuh lai a timi chungah hin zeidah a rak chim duhnak a si lai tihi theihkhawh a har ngai. A mah arak dohtu pa Michael Flynn kha arak ngeihthiam. Cun thongtla sualnak a tuahmi minung 15 a luattet hna. December 24 ah Khan thongtla minung 26 a luater rih hna. Hihi CNN nih cun a mah chungkhar caah a tuahmi a si an ti. Media dang nih an zohfel tikah a mah chungkhat a hohmanh an I tello thongtla a luat termi hna chung in. Vulei cung news lakah Trump a dih bik tu hi CNN an si.\nCu lioah ah Pennsylvania state I Senate pa nih Trump dirkamhnak via a chim cang. New York lei in vote deu Ting 2 renglo an phorhnak cu, a phortu pa Driver pa nih a chim phuan cang. Wisconsin ah Trump nih vote tamtuk a tei ko nain Joe is teinak an votemi cu anmah lila nih an chiamthan ve cang. Georgia ah kumtlnglo le vote diklomi cu tam taktak hmuhchuah a si cang caah, an Governor caah harnak nganpi a tlung kho. A sualmi cu thongtla u tutiang an ti cang. Arizona cu vote an zohthanmi ah a dik lomi tamtuk an hmuh chuah cucu Twitter ah an tar lang cang kha. Kan hnu ka tial cang.\nMichigan ah cu ve thiamthiam vote relnak seh cu Trump vote kha Joe and leiah an thialmi tampi hmuhchuah a si cang.\nState pa 6 aithupmi chungah hin lih in tuahmi vote hi, ting 12 a si lai tiah. NTD news nih a chim. Trump nih Ting 10 leng a si a ti ve. Dominion seh relnak cu mah duhpoah in remhkhawh a sinak hmuhchuah a si cang. Tutan ithimnak ah Trump uar lotu nih USA itimnak a him ko an ti. Cybersecurity pawl nih, a si nain a tu cu Taluk Russia le Iran an i tel timi fiang te in hmuhchuah a si cang.\nA mak lawlaw mi vote fiarnak a si cang. January ni 5 ah khin Republican party cu tawnpumhnak an ngei hna lai. January ni 6 Kuhn state 44 cu Electoral College vote cu Fehter a si lai i, a tangmi state 6 tucu , State pakhat aiawhtu minung pakhat nih vote a thlak te lai. Cu tikah Republican Trump hruaimi state a tam deuh caah, Joe Biden caah cun a hnubik ai timhtuahnak a dih ni a si kho. Kha tuchun ka tial khawhmi mah vialhi sirihswhlaw, la Palhmi cafang a tam kho. Ramtangah kan Family in kumkhat vuikhat kan hman tawnmi kan hmanhpah in ka tialmi a si. Internet line a that lo caah ka duh ning in ca Palhmi edit ka tuah kho lo. Reltu nan dihlak cungah daihnak um ko seh.\n← Chin Miphun Chungin Covid Vaccines A Chunh Hmasa Bik A Si Men Lai\nPresident Trump nih cun minung pakhat nih $2000 cio ngah kho ding in congress a fial hna →


CDM A LUTMI COZAH RIANTUANTU CHIM CIO HNA UH, – The Chinlung Post\nMarch 8, 2021 admin Local News 0\nHi thawngpang hi a biapi taktak mi asi caah, kan chungkhat cingla rualchan Cozah rianttuantu vialte thanhnak tuah cio hna usih. Ramchung a ummi vialte caah asi. Cozah rianttuantu vun ti tikah an dihlak siloin, CDM atuahmi Cozah rianttuantu hna ca lawngah asi lai. CDM ah alut lomi cozah rianttuantu caah cun zeihmanh san atlai lomi asi.\nCDM ah aa telmi Cozah riantuantu hna caah cun hithil a biapi taktak mi a si. CDM atuahmi Cozah rianttuantu hna konghe pehtlaiin mipi thimmi ai awh in CRPH nih thawngthanhnak an tuah. CDM ah a lutmi Cozah rianttuantu hna CRPH ( CDM Supporter Team) bawmhnak nan hmuh khawhnak dingah min le rianttuannak umnak hmun le tlamtlaing tein rak langhter cio uh.\nMin le umnak tibantuk, rianttuanmi pawl vun ti tikah zapi cu comment hna ah attialmi an um tawn. Khakha cu zeihmanh a silo. Link kan vun langhtermi hi voikhat in na hmehpiak lai i, cuticun phit dingmi amah le a changchang tete in tuahpiak asi lai. Cu hnu ah submit na tuah lai. Ka nolh tthan lai. Atu cabia ah hin comment ah na ttial lai lo. Link kan langhtermi hi voikhat in na hmeh lai i, atuah ning fiangtein na hmuh lai.\nTutan ah link in min peknak an tuahnak aruangah cu phone viber in an tuahmi kha atlamtlin lo caah a si. Acunglei cabia karlak ah kan langhtermi hmanthlak hi vun zoh ulaw, link kan chiahmi na hmehpiak hnu ah na hmuh lai. Cuticun zeibantuk riandah na ttuan, na min na umnak, khoika State timi vialte tlamtling tein alang lai i, mah ka ahcun fill-up na tuah hnu ah submit na tuah piak lai.\nCozah riantuantu CDM alutmi vialte hna nih hika hi voikhat in hmehpiak law min na pek rih lo ahcun hi ka hmun hin pek khawh asi, atu na rel cuahmah mi hi voikhat hmet\nRANGON THILCANG CU RALTUKNAK HMUN KO ALO KO CANG


Caan Hmaan Tein Nupa Sualnak Hmannak Nih A Chuah Termi Ngandamnak – ZINGHMUH NEWS\nCaan Hmaan Tein Nupa Sualnak Hmannak Nih A Chuah Termi Ngandamnak\nA hmasa bik ah mah ca hi phundang in na rel lonak lai le theihtlei (knowledge) pakhat bantuk in na kan relnak lai kan nawl hna. Nupa sinak maw sualnak tuah timi hi a ngai ngai kan ti ah cun a kan sertu kan biakmi kan Pathian zong nih a kan duh piakmi cu a si ko nain minung hna nih hin Amah duh lo ning le phung ning loin kan hman ruangah hin sualnak pakhat i a can tawnnak hi si.\nNi hin kan chan le kan caan ah pa kan si maw ah nu kan si zong ah prostate timi (kan ci chuahnak lam) cancer zawtnak a neimi le a tongmi kan tlawm ti lo. Hi prostate timi cancer zawtnak kan tonmi hi kan ton sualnak hnga lo le a zor tertu dingah a herh vemi thil pakhat a um i mah cu mipi nih kan theih hrim hrim a herh caah theihtlei pakhat bantuk in kan theih venak hnga tiah ka vun lehmi si.\nNuva (aa tthi um ciami) hna nih cun zarhkhat ah hin a tlawm bik voihnih in voili tiang tal cu nupa sinak rak hman hi a herh hrim hrim ko. Cu ti kan hmannak nih minung kan ngandamnak caah a chuah termi tthat hnemnak cu prostate cancer timi chuahnak hi tampi a kham khawh lengah a zor ter khawh fawn.\nProstate cancer timi zawtnak a nei tu le a tong bik tu hna cu an no lio te caan ah phung ning lo deuh in nupa sualnak a hmang tu hna le nupa sualnak caan hmaan tein a hmang lo tu hna deuh hi an si khun. Mah cu Tuluk ram Sichuan University in Doctor Boffin timi nih minung (man) 22 hmangin hlathlainak ttha tein a tuah hnu ah mah thil hi a hmuhmi si.\nCu ruangah prostate timi cancer zawtnak chungin kan luat khawhnak hnga phung ning tein aa tthi um ciami nuva kan si ko ah cun zarhkhat ah a tlawm bik voihnih in voili tiang tal hi cu nupa sinak kan hman piak ding a rak biapi ngai.


Stone, Manafort Le Charles Kushner Telh In Trump A Tharin Minung 26 A Ngaihthiam Hnaa – Onlinenungak\nCaansaupi a dirpitu Roger Stone, a campaign chairman hlun Paul Manafort le White House senior adviser Jared Kushner i hringtu a pa Charles telh in Wednesday ah khan Trump nih a tharin minung 26 ngaihthiamnak a thanh. Trump nih an sual a ngaihthiammi hna hi amah a tanhtu, asiloah a chungkhar he pehtlaihnak a ngeimi pawl lawng an si. A term a dih lei sangah, a aiawhin tazacuainak a kalpitu a minung hna chawhkanh in sual ngaihthiampiaknak cu hnawhnam ngaiin a kalpi i, a hawikawm, rii ngeilo in office i rian a tlaih chungah a zeiti paoh in amah a tanhtu pawl cu sualngaihthiamnak laksawng a chuah ta hna.\nTutan a ngaihthiammi lakah Manafort le Stone hi rengsang taktak an si i, mini an thangchiat ngaimi Trump adviser hlun a si. Hi hna taza a cuaitu hi special counsel Robert Mueller kha a si i, sualpalhnak a tu le tu biaceih a tongmi an si. Manafort hi a inn tangah thong an thlaak i, a fonghnak ah khin a sual ai phuang i, Mueller he rian tuanti dingin lungtlinnak a tuah. Cu hnu zongah cun biaceihbawi pawl a hlen than hna. Stone belte nih cun President humzual duh ruangah Congress pawl a dehhlen ve hna nain, a sualnak ai phuang thai ti lo. Bank le tax kongah, ramdang he phungbuar in pehtlaihnak a tuah caah, tehte an hmanmi pa thalo in a ziah caah, Manafort hi kum 2 thong a thlak i, Covid-19 ruangah kadang ah an thial than. A sunghkhaan dingin Trump nih Stone a chimh hlan ah khan, Congress nih an auhmi tehte a hrocer ruang i sual an phawtmi cu Trump nih tu kum awtka ah khan a ngaihthiampiak.\nTax kongah le, tehte a hrocer caah le campaign phaisa ningcanglo in a hman caah, tiin 2000 tein khan khahlan New Jersey US Attorney Chris Christie nih Charles Kushner hi taza a cuai bal cang.\nTax kongah voi 16 tiang sualpalhnak a ngei, voikhat cu federal lei in tehte a tuanmi a naunu pasal thalo in a hrocer. Voikhat cu Federal Election Commission a hlen fawn hna. “Tazacuainak ka kalpimi chung vialte lakah C. Kushner nih a buarmi sualnak hi a zualhmabikmi a si. A maakpa William Schulder lila nih cun 2003 in khan a ralchanh in tehte a tuan” tiin Christie nih 2019 ah khan a chim.\nWilliam hrocer a duh caah cun, Kushner nih hlawhhlangnu a hlan i, Bridewater, New Jersey ah a ummi motel pakhat chungah cun William cu nuva siti dingin a soilemter. Cu motel ah cun Kushner nih video camera a rak thuh ziar. Cu video a zeihmi cu a farnu (William nupi) Esther a hei kuat. Asinain, a donghnak ah cun a hlawh a tling hlei lo. An nuva cun cu video cu biaceihbawi sinah an chuahpi i, biaceihbawi pawl nih cun minu cu tlaih dingin an hlathlai colh. Cu in cun hlawhhlangnu zong cu amah Kushner lehlam cu a ngiar ve lawlaw cang. Trump nih khahlan California GOP Rep. Duncan Hunter a sual a ngaihthiam a thaizing bakah Hunter a nupi Margaret zong cu Wednesday cazin chungah a telh colh ve. Campaign fund a pumpaak caah thei na ko bu in le lungthotein a mersan ruangah nikum ah khan Margaret hi sual an phawt mi a si.\nAlex van der Zwaan zong ai tel ve. Anih hi the Dutch sihni a si i, Mueller kong hlathlaitu hna sinah lih a chim caah ni 30 (30 days) lawng thong thlak dingin bia an chiahmi pa a si. 2006 lio ah hriamnaam ai ken lo mi document zong ai ngeih rih lo mi mipeem pakhat an kah hnu ah a sualnak solhnak ai timtu Border Patrol agents 2 zong ngaihthiammi ah an i tel. Cun, a thli in drug a zuar mi hna, kum tampi thongthlak dingin biakhiah a si cangmi hna zong an i tel. Trump a term a dih cang lai, ti thei in heh tiah West Wing lei ah sualngaihthiamnak hal in phone a chawn na, email a kua hna, tiin an i tuai lulh ko hna.\nCuhlan chung kha cu a hawikom, chawva in a bawmtu le Fox News biachimtu pawl ai rinh deuh hna i, sualngaihthiamnak an halmi pawl hi zei ah a relpiak tuk hna lo. Tutan minung 26 chungah hin minung 3 ca lawng hi Justice Department Office of Pardon Attorney sinah nawlnak a tuah bal mi an si. November lio i minung 27 a ngaithiammi hna chungin khan minung 8 ca lawng hi kan tawlrelmi a si, tiin JD office nih CNN ah an chim.\n𝐌𝐮𝐞𝐥𝐥𝐞𝐫 𝐤𝐨𝐧𝐠 𝐡𝐥𝐚𝐭𝐡𝐥𝐚𝐢𝐧𝐚𝐤 𝐡𝐞 𝐚𝐢 𝐩𝐞𝐡𝐭𝐥𝐚𝐢𝐦𝐢 𝐡𝐧𝐚 𝐧𝐠𝐚𝐢𝐡𝐭𝐡𝐢𝐚𝐦 𝐚 𝐬𝐢 𝐦𝐢 𝐚𝐧 𝐭𝐚𝐦𝐝𝐞𝐮𝐡 : Amah kong he pehtlaihnak a ngeimi national security kongkau i hlathlainak a tuahtu paoh cu zumh hna lo dingin Trump nih a minung pawl hi thazaang a pek zungzal hna caah, tutan zongah hin an sual a ngaihthiammi hna lakah hin Mueller nih hlathlainak a tuahmi ruang i sualphawt a tongmi hi an tam khun, tiah theih a si. Manafort le Stone i an palhnak hi amah Trump he ai pehtlaimi a si sual ah cun, Trump nih an sual a ngaihthiam te hna lai, tiin a nehhnungbik i Mueller nih report a tialmi ah khan a langhter bal cang. Stone nih Trump ralchanh in bia a chim duh lo tikah, 2016 lio biaruahnak an ngeihmi ah khan Trump le Stone lih an chim le chim lo Mueller nih biahram a chat kho thai ti lo.\nManafort le Stone a ngaihthiam hna nih hin Mueller nih hlathlainak a tuahmi thumhthlaak ai timh pengnak a langhtertu a si. Trump a campaign le Russian nih US election a hnuarsuanmi kongah hi hna 2 hi an lunghrimhbik mi hna cu an si.\nStone bantuk i biatak chim a duh lo mi minung hi cu Congress siseh, JD siseh, phungkalpitu hna siseh, American mipi tiang zong nih dantat an si mi hi an hmuh hrimhrim awk a si. A sual ngaihthiam cu silehlam cang, tiin federal Judge Amy Berman Jackson nih a chim. “Biatak chirhchan in ramdang nih hnahnawh an kan peknak kut chungin kan thimmi hna representative nih kan election humzual dingin a mikip nih an i bochan hna. Hihnu ah zeika zawn in dah hnahnawhpeknak hi ai thok te lai, asiloah mizei lei kap ah dah kan tan deuh awk a si, timi hi ahohmanh nih theih kho rih lo. Cucaah, hi bantuk kongkau i kan lungretheihnak le vansannak kong hi party pakhat cungah ai fut awk a si lo” tiin Jackson nih a chim.\n2016 lio i Trump campaign ah biapi rian a tuanmi, Manafort i caan saupi a deputy a si mi Rick Gates belte tutan ah ai tel lo. “Politics nih mi hi a chiatchuah hna lo. Mi nih politics hi kan chiahchuah,” tiin Jackson nih Manafort le Gates an sualnak kongah a chim. Georgia i a ummi federal thonginn ah thla 40 chung tla dingin an kuat hlandeuh vak ah July ah khan Trump nih Stone a ngaithiamnak ca a kuat bal. Congress a deh hna, tehte a hrocer, Russia kong an hlathlai lio congress committee nih tuahphung an zulh mi a tuaitammi telh chih in, Stone hi 2019 November ah khan sualnak phun 7 in taza an cuaimi pa a si.\nStone hi cu 2019 January ah khan Florida a inn ah FBI nih an vung tlaih. Trump belte hi cu President a si caah a sualnak tehte khaan ter khawh a si lo i, departmental policy ningin hnek khawh zong a si lo, tiin Mueller nih a chim. Manafort hi cu bank le tax kongah 2018 August ah khan an tlaih i, cu hnu cun US ralchanh in buaibainak tuah ai timhmi le dinhnak tuaitam a timh ruangah a sual an chap thanmi pa a si. Russia ah i dornak a kawltu Ukraine president hlun telhchih in Ukraine politicians tampi he a thleite in an consultant a tuanpiaktu a si. Cu i a phaisa hmuhmi pawl cu humzual a timh caah tax kongah dehhlennak a tuah hi a si.\nCun, Moscow i Russian intelligence he pehtlaihnak a ngeimi Konstantin Kilimnik he zong pehtlaihnak a ngeih caah, 2018 June ah khan Manafort cu thong ah an kuat. Kum 7.5 tlak dingin an ti ko nain, Virus ruangah a inn lei ah an kirter ta chung. Thong a tlak hnu tiang zongah JD nih thatein an zoh khenh. Misual hna an bawipa sinah sualngaihthiam khawhnak nawl na pek a si ah cun tutan i president nih a ngaihthiammi bantuk te hi na hmuh ko lai, tiin Weissmann nih Wednesday zaan ah khan Twitter ah a tial.\n𝐃𝐞𝐦𝐨𝐜𝐫𝐚𝐭𝐬 𝐥𝐞𝐢 𝐢𝐧 𝐥𝐞𝐡𝐧𝐚𝐤 : “Ka sual na ka ngaihthiam ruangah kai lawm. Ka lunglomhnak hi biaka in ka chim thiam lo,” tiin Manafort nih twitter nih an tial. “Pathian ka thangthat. Sual ngaihthiamnak a ka tuahpiakmi ruangah President Trump cungah kai lawm taktak” tiin Stone nih a cun nolh ve. White House le sualngaihthiam a tongmi hna an i lomhnak pin lei ah, Congress i Democrats lei nih ceilak in an vun phomh colh ve hna. “Party pakhat lawng nih sualngaihthiamnak nawl hi hriamnaam bantuk in ai hman a si ah cun, cucu democracy caah tihnung a si i, dinnak a khing vun thumh bantuk a si. Constitution in sualngaihthiamnak nawl hi hrawh caan a si cang,” tiin Sen. Chris Murphu of Connecticut nih a chim.\n“Tutan sual ngaihthiamnak tuahmi tham hi cu Trump nih zung a chuahtaak lei sang i kan democracy a hrawh tami lak i vurtlang a lusip te a langmi bantuk te lawng khi a si. Kum 4 chung i Trump nih a nawlngeihnak ningcanglo kalpi kho dingin a dirkamhtu Senate Republican vialte hi, hi kongah tuanvo ngei na si viar,” tiin Sen. Ron Wyden of Oregon nih a chim. GOP lakin mi tamdeuh cu tutan sualngaihthiamnak kongah daitein an um ko rih nain, party chungah buainak a um lo, ti cu a si ruam lo. “Trump a cawlcanghnak hi a chungmuru tiang in a tlol dih cang” tiin GOP Sen. Ben Sasse of Nebraska nih a chim. “Tuzan i a cangmi nih hin kan criminal justice system zeiltuk in dah ai rawk cikcek dih cang, timi a langhter. POTUS nih a ka soisel, ka chungkhar a hrocer. Asiko nain, federal/state agencies, Mueller, Congress ka dirpi peng ko rih hna. Asinain, tutan i misual pawl nih ngaihthiamnak an tinco mi hi cu ai palh bakmi thil a si” tiah Michael Cohen nih a chim. Chelsea Bawi